02019X0253 — LV — 15.02.2019 — 000.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm





Labota ar:









▼B

Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē:

http://www.unece.org/trans/main/wp29/wp29wgs/wp29gen/wp29fdocstts.html.

Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 83 – Vienoti noteikumi par transportlīdzekļu apstiprināšanu attiecībā uz piesārņotāju emisiju atkarībā no motoram nepieciešamās degvielas veida [2019/253]

Ar visiem grozījumiem līdz:

07. sērijas grozījumu 7. papildinājumam – spēkā stāšanās datums: 2018. gada 29. decembris

SATURS NOTEIKUMI 1. Darbības joma 2. Definīcijas 3. Apstiprinājuma pieteikums 4. Apstiprinājums 5. Specifikācijas un testi 6. Transportlīdzekļa tipa pārveidojumi 7. Tipa apstiprinājumu paplašinājumi 8. Ražošanas atbilstība (COP) 9. Atbilstība ekspluatācijā 10. Sankcijas par ražošanas neatbilstību 11. Ražošanas pilnīga izbeigšana 12. Pārejas noteikumi 13. Par apstiprinājuma testu veikšanu atbildīgo tehnisko dienestu un tipa apstiprinātāju iestāžu nosaukumi un adreses 1. papildinājums – Ražošanas atbilstības prasību verifikācijas procedūra, ja ražotāja norādītā ražošanas standartnovirze ir apmierinoša 2. papildinājums – Ražošanas atbilstības prasību verifikācijas procedūra, ja ražotāja norādītā ražojumu standartnovirze ir neapmierinoša vai nav pieejama 3. papildinājums – Atbilstības ekspluatācijā pārbaude 4. papildinājums – Statistiskā procedūra izpūtēja emisiju atbilstības ekspluatācijā testēšanai 5. papildinājums – Pienākumi attiecībā uz atbilstību ekspluatācijā 6. papildinājums – Prasības transportlīdzekļiem, kuru izplūdes gāzu pēcapstrādes sistēmā izmanto reaģentu PIELIKUMI 1. Motora un transportlīdzekļa īpašības un informācija par testu veikšanu 2. Paziņojums 3. Apstiprinājuma marķējuma zīmes izkārtojumi 4.a I tipa tests 5. II tipa tests 6. III tipa tests 7. IV tipa tests 8. VI tipa tests 9. V tipa tests 10. Standartdegvielu specifikācijas 10.a Gāzveida standartdegvielu specifikācijas 11. Mehānisko transportlīdzekļu iebūvētā diagnostika (OBD) 12. EEK tipa apstiprinājuma piešķiršana ar LPG vai NG/biometānu darbināmam transportlīdzeklim 13. Ar periodiski reģenerējošu sistēmu aprīkota transportlīdzekļa emisiju testa procedūra 14. Hibrīdelektrisku transportlīdzekļu (HEV) emisiju testa procedūra

1. DARBĪBAS JOMA

Šie noteikumi nosaka tehniskās prasības mehānisko transportlīdzekļu tipa apstiprināšanai.

Turklāt šie noteikumi reglamentē atbilstību ekspluatācijā, piesārņojuma kontroles ierīču ilgizturību un iebūvētās diagnostikas (OBD) sistēmas.

1.1. ►C1 Šie noteikumi attiecas uz M1, M2, N1 un N2 kategorijas transportlīdzekļiem, kuru standartmasa nepārsniedz 2 610 kg ( 1 ). Pēc ražotāja pieprasījuma atbilstīgi šiem noteikumiem piešķirto tipa apstiprinājumu drīkst paplašināt, attiecinot ne tikai uz iepriekš minētajiem transportlīdzekļiem, bet arī uz M1, M2, N1 un N2 kategorijas transportlīdzekļiem, kuru standartmasa nepārsniedz 2 840 kg un kuri atbilst šo noteikumu nosacījumiem. Pēc ražotāja pieprasījuma atbilstīgi šiem noteikumiem piešķirto tipa apstiprinājumu drīkst paplašināt, attiecinot ne tikai uz iepriekš minētajiem transportlīdzekļiem, bet arī uz M1, M2, N1 un N2 kategorijas speciālajiem transportlīdzekļiem neatkarīgi no to standartmasas. Ražotājs tipa apstiprinājumu piešķīrušajai apstiprinātājai iestādei pierāda, ka konkrētais transportlīdzeklis ir speciālais transportlīdzeklis. ◄

2. DEFINĪCIJAS

Šajos noteikumos izmantotas šādas definīcijas:

2.1. “Transportlīdzekļa tips” ir transportlīdzekļu grupa, kas neatšķiras šādos aspektos:

2.1.1. ekvivalentā inerce, kas noteikta attiecībā pret standartmasu, kā noteikts šo noteikumu 4.a pielikuma A4.a/3. tabulā; un

2.1.2. motora un transportlīdzekļa īpašības, kā noteikts šo noteikumu 1. pielikumā.

2.2. “Standartmasa” ir transportlīdzekļa masa neslogotā stāvoklī, kas testa veikšanai palielināta par vienotu lielumu 100 kg saskaņā ar šo noteikumu 4.a un 8. pielikumu.

2.2.1. “Masa neslogotā stāvoklī” ir transportlīdzekļa masa nokomplektētā stāvoklī bez vadītāja vienotās masas 75 kg, pasažieriem vai kravas, bet ar degvielas tvertni, kas piepildīta par 90 procentiem, un ar parasto instrumentu komplektu, un rezerves riteni, kad attiecināms.

2.2.2. “Masa nokomplektētā stāvoklī” ir šo noteikumu 1. pielikuma 2.6. punktā aprakstītā masa, un transportlīdzekļiem, kas konstruēti un izgatavoti vairāk nekā deviņu personu pārvadāšanai (neskaitot vadītāju), apkalpes locekļa masa (75 kg), ja starp deviņām vai vairāk sēdvietām ir sēdvieta apkalpes loceklim.

2.3. “Maksimālā masa” ir transportlīdzekļa ražotāja deklarētā tehniski pieļaujamā maksimālā masa (šī masa var būt lielāka nekā nacionālās administrācijas atļautā maksimālā masa).

2.4. “Gāzveida piesārņotāji” ir izplūdes gāzu oglekļa monoksīda, slāpekļa oksīdu, izteiktu ar slāpekļa dioksīda (NO2) ekvivalentu, un ogļūdeņražu emisija, pieņemot attiecību:

a) C1H2,525 sašķidrinātai naftas gāzei (LPG);

b) C1H4 dabasgāzei (NG) un biometānam;

c) C1H1,89O0,016 benzīnam (E5);

d) C1H1,93O0,033 benzīnam (E10);

e) C1H1,86O0,005 dīzeļdegvielai (B5);

f) C1H1,86O0,007 dīzeļdegvielai (B7);

g) C1H2,74O0,385 etanolam (E85);

h) C1H2,61O0,329 etanolam (E75);

2.5. “Daļiņveida piesārņotāji” ir izplūdes gāzu sastāvdaļas, kas no atšķaidītas izplūdes gāzes ir atdalītas maksimālajā temperatūrā 325 K (52 °C), izmantojot šo noteikumu 4.a pielikuma 4. papildinājumā aprakstītos filtrus.

2.5.1. “Daļiņu skaits” ir to daļiņu kopējais skaits, kuru diametrs pārsniedz 23 nm un kuras atrodas atšķaidītajā izplūdes gāzē pēc tās kondicionēšanas, lai atdalītu gaistošās vielas, kā aprakstīts šo noteikumu 4.a pielikuma 5. papildinājumā.

2.6. “Izplūdes emisijas”:

a) dzirksteļaizdedzes (P.I.) motoriem ir gāzveida un daļiņveida piesārņotāju emisijas;

b) kompresijaizdedzes (C.I.) motoriem ir gāzveida piesārņotāju, daļiņveida piesārņotāju un daļiņu skaita emisijas.

2.7. “Iztvaikošanas emisijas” ir ogļūdeņražu tvaiki, kas rodas no mehāniskā transportlīdzekļa degvielas sistēmas un nav izplūdes gāzu emisijas.

2.7.1. “Tvertnes izgarojuma zudumi” ir ogļūdeņražu emisijas, ko izraisa temperatūras izmaiņas degvielas tvertnē (pieņemot attiecību C1H2,33).

2.7.2. “Karstās izgarošanas zudumi” ir ogļūdeņražu emisijas no nekustīga transportlīdzekļa degvielas sistēmas pēc braukšanas perioda (pieņemot attiecību C1H2,20).

2.8. “Motora karteris” ir telpas motorā vai ārpus tā, kas savienotas ar eļļas vāceli ar iekšējiem vai ārējiem kanāliem, caur kuriem var izkļūt gāzes un tvaiki.

2.9. “Aukstās iedarbināšanas ierīce” ir ierīce, kas uz laiku bagātina motora gaisa/degvielas maisījumu, tādējādi palīdzot iedarbināt motoru.

2.10. “Iedarbināšanas palīgierīce” ir ierīce, kas palīdz iedarbināt motoru, nebagātinot motora gaisa/degvielas maisījumu, piemēram, kvēlsvece, iesmidzināšanas regulējuma izmaiņa utt.

2.11. “Motora tilpums”:

2.11.1. turp–atpakaļ kustības virzuļmotoriem ir motora nominālais darba tilpums;

2.11.2. rotora (Vankeļa) virzuļmotoriem ir dubults degkameras nominālais darba tilpums uz virzuli.

2.12. “Piesārņojuma kontroles ierīces” ir tās transportlīdzekļa sastāvdaļas, kas kontrolē un/vai ierobežo izplūdes un iztvaikošanas emisijas.

2.13. “Iebūvētā diagnostika (OBD)” ir iebūvētā diagnostikas sistēma emisijas kontrolei, kas spēj noteikt iespējamo darbības traucējumu zonu, izmantojot datora atmiņā saglabātus kļūdu kodus.

2.14. “Tests ekspluatācijā” ir tests un atbilstības izvērtējums, kas veikts saskaņā ar šo noteikumu 9.2.1. punktu.

2.15. “Pienācīgi uzturēts un izmantots” attiecībā uz testa transportlīdzekli nozīmē, ka šāds transportlīdzeklis atbilst izvēlētā transportlīdzekļa pieņemšanas kritērijiem, kā noteikts šo noteikumu 3. papildinājuma 2. punktā.

2.16. “Pārveidošanas ierīce” ir jebkurš konstrukcijas elements, kurš nosaka temperatūru, transportlīdzekļa ātrumu, motora rotācijas ātrumu, pārnesumu, vakuumu kolektorā vai jebkādu citu parametru nolūkā aktivizēt, modulēt, aizkavēt vai pārtraukt emisijas kontroles sistēmas jebkuras daļas darbību, kas mazina emisijas kontroles sistēmas efektivitāti apstākļos, kuri ir paredzami normālā transportlīdzekļa darbībā un izmantošanā. Šādu konstrukcijas elementu nevar uzskatīt par pārveidošanas ierīci, ja:

2.16.1. šādas ierīces nepieciešamību attaisno motora aizsardzība pret bojājumu vai negadījumu un transportlīdzekļa droša darbība; vai

2.16.2. ierīce nefunkcionē ārpus motora iedarbināšanas prasību kopuma; vai

2.16.3. apstākļi ir faktiski iekļauti I vai VI tipa testa procedūrā.

2.17. “Transportlīdzekļu saime” ir transportlīdzekļu tipu grupa, ko identificē cilmes transportlīdzeklis šo noteikumu 12. pielikuma nolūkā.

2.18. “Biodegviela” ir transportā izmantojamā šķidrā vai gāzveida degviela, ko iegūst no biomasas.

2.19. “Transportlīdzekļa apstiprinājums” ir transportlīdzekļa tipa apstiprinājums attiecībā uz šādu apstākļu ierobežojumiem ( 2 ):

2.19.1. ierobežojumi attiecībā uz transportlīdzekļa izplūdes emisijām, iztvaikošanas emisijām, kartera emisijām, piesārņojuma kontroles ierīču ilgizturību, piesārņotāju emisiju aukstā iedarbināšanā un iebūvēto diagnostiku transportlīdzekļiem, kurus darbina ar bezsvina benzīnu vai kurus var darbināt vai nu ar bezsvina benzīnu un LPG vai NG/biometānu, vai ar biodegvielām (B apstiprinājums);

2.19.2. ierobežojumi attiecībā uz gāzveida un daļiņveida piesārņotāju emisijām, piesārņojuma kontroles ierīču ilgizturību un iebūvēto diagnostiku transportlīdzekļiem, kurus darbina ar dīzeļdegvielu (C apstiprinājums) vai kurus var darbināt vai nu ar dīzeļdegvielu un biodegvielu, vai ar biodegvielu;

2.19.3. ierobežojumi attiecībā uz motora gāzveida piesārņotāju emisijām, kartera emisijām, piesārņojuma kontroles ierīču ilgizturību, emisijām aukstā iedarbināšanā un iebūvēto diagnostiku transportlīdzekļiem, kurus darbina ar LPG vai NG/biometānu (D apstiprinājums).

2.20. “Periodiski reģenerējoša sistēma” ir pretpiesārņošanas ierīce (piem., katalītiskais neitralizators, cietdaļiņu uztvērējs), kurai nepieciešams periodisks reģenerēšanas process pēc mazāk nekā 4 000 km normālas transportlīdzekļa darbības. Ciklos, kuru laikā noris reģenerācija, var tikt pārsniegti emisijas standarti. Ja pretpiesārņošanas ierīces reģenerācija noris vismaz vienu reizi I tipa testa laikā un reģenerācija jau ir notikusi vismaz vienu reizi transportlīdzekļa sagatavošanas cikla laikā, to uzskata par nepārtraukti reģenerējošu sistēmu, kam nav nepieciešama īpaša testa procedūra. Šo noteikumu 13. pielikumu nepiemēro nepārtraukti reģenerējošām sistēmām.

Pēc ražotāja pieprasījuma testa procedūru, kas raksturīga periodiski reģenerējošām sistēmām, reģenerējošai ierīcei nepiemēro, ja ražotājs tipa apstiprinātājai iestādei sniedz datus par to, ka to ciklu laikā, kuros notiek reģenerācija, emisija saglabājas zemāka par 5.3.1.4. punktā norādītajiem standartiem, kurus pēc tehniskā dienesta piekrišanas piemēro attiecīgajai transportlīdzekļu kategorijai.

2.21. Hibrīda transportlīdzekļi (HV)

2.21.1. Hibrīda transportlīdzekļu (HV) vispārīga definīcija:

“hibrīda transportlīdzeklis (HV)” ir transportlīdzeklis ar vismaz diviem dažādiem enerģijas pārveidotājiem un divām dažādām enerģijas glabāšanas sistēmām (transportlīdzeklī) nolūkā nodrošināt transportlīdzekļa gaitu.

2.21.2. Hibrīdelektrisku transportlīdzekļu (HEV) definīcija:

“hibrīdelektrisks transportlīdzeklis (HEV)” ir tāds transportlīdzeklis, ieskaitot transportlīdzekļus, kuri no patērējamas degvielas iegūst enerģiju tikai nolūkā atkārtoti uzlādēt elektriskas enerģijas/jaudas akumulēšanas ierīci, kurš gaitas mehāniskas nodrošināšanas nolūkā iegūst enerģiju no abiem šādiem transportlīdzeklī esošiem saglabātas enerģijas/jaudas avotiem:

a) patērējamas degvielas;

b) akumulatoru baterijas, kondensatora, spararata/ģeneratora vai citas elektriskas enerģijas/jaudas glabāšanas ierīces.

2.22. “Vienas degvielas transportlīdzeklis” ir transportlīdzeklis, kas konstruēts darbināšanai galvenokārt ar viena veida degvielu.

2.22.1. “Ar gāzi darbināms vienas degvielas transportlīdzeklis” ir transportlīdzeklis, kas konstruēts galvenokārt pastāvīgai darbināšanai ar LPG vai NG/biometānu vai ūdeņradi, bet kuram drīkst būt arī benzīna sistēma tikai neparedzētiem gadījumiem vai motora iedarbināšanai, tā benzīna tvertnes ietilpībai nepārsniedzot 15 litrus.

2.23. “Divu degvielu transportlīdzeklis” ir transportlīdzeklis ar divām atsevišķām degvielas glabāšanas sistēmām, kas konstruēts darbināšanai vienlaikus tikai ar vienu degvielu. Vienlaicīgai abu degvielu izmantošanai ir daudzuma un ilguma ierobežojums.

2.23.1. “Ar gāzi darbināms divu degvielu transportlīdzeklis” ir divu degvielu transportlīdzeklis, ko var darbināt ar benzīnu (benzīna režīms) un arī ar vai nu LPG, vai NG/biometānu, vai ūdeņradi (gāzes režīms).

2.24. “Alternatīvas degvielas transportlīdzeklis” ir transportlīdzeklis, kas konstruēts tā, lai to varētu darbināt ar vismaz viena veida degvielu, kas vai nu ir gāzveida atmosfēras temperatūrā un spiedienā, vai būtībā ir neminerālas izcelsmes.

2.25. “Maināmas degvielas transportlīdzeklis” ir transportlīdzeklis ar vienu degvielas glabāšanas sistēmu, ko var darbināt ar dažādiem divu vai vairāku degvielu maisījumiem.

2.25.1. “Ar etanolu darbināms maināmas degvielas transportlīdzeklis” ir maināmas degvielas transportlīdzeklis, ko var darbināt ar benzīnu vai benzīna un etanola maisījumu, kurā etanola piejaukums nepārsniedz 85 procentus (E85).

2.25.2. “Ar biodīzeļdegvielu darbināms maināmas degvielas transportlīdzeklis” ir maināmas degvielas transportlīdzeklis, ko var darbināt ar minerāldīzeļdegvielu vai minerāldīzeļdegvielas un biodīzeļdegvielas maisījumu.

2.26. Veiktspējas ekspluatācijā koeficienta pārraudzības (IUPRM ) kontekstā “aukstā iedarbināšana” ir iedarbināšana, kad motora dzesējošās vielas temperatūra (vai ekvivalenta temperatūra) motora iedarbināšanas laikā ir zemāka par vai vienāda ar 35 °C un ne vairāk kā 7 K augstāka par apkārtējo temperatūru (ja temperatūras dati ir pieejami) motora iedarbināšanas laikā.

2.27. “Tiešās iesmidzināšanas motors” ir motors, kas var darboties režīmā, kurā degviela tiek izsmidzināta ieplūdes gaisā pēc tam, kad gaiss ir izplūdis caur ieplūdes vārstiem.

2.28. “Elektrisks spēka pārvads” ir sistēma, kas sastāv no vienas vai vairākām elektriskas enerģijas akumulēšanas ierīcēm, vienas vai vairākām elektriskās jaudas normālu parametru uzturēšanas ierīcēm un vienas vai vairākām elektriskām mašīnām, kuras akumulēto elektrisko enerģiju pārveido mehāniskajā enerģijā, ko pārvada uz riteņiem nolūka nodrošināt transportlīdzekļa gaitu.

2.29. “Pilnībā elektrisks transportlīdzeklis” ir transportlīdzeklis, ko darbina tikai elektrisks spēka pārvads.

2.30. “Ūdeņraža degvielas elementa transportlīdzeklis” ir transportlīdzeklis, ko darbina degvielas elements, kurā ūdeņraža ķīmisko enerģiju pārvērš elektriskā enerģijā nolūka nodrošināt transportlīdzekļa gaitu.

2.31. “Lietderīgā jauda” ir jauda, kas izmēģinājumu stendā iegūta uz kloķvārpstas gala vai tās ekvivalenta pie attiecīgiem motora vai elektromotora apgriezieniem kopā ar palīgierīcēm, testējot saskaņā ar Noteikumiem Nr. 85, un kas ir noteikta atmosfēras standartapstākļos.

2.32. “Maksimālā lietderīgā jauda” ir lietderīgās jaudas maksimālā vērtība, kas mērīta pie pilnas motora slodzes.

2.33. “Maksimālā 30 minūšu jauda” ir elektriskas transmisijas maksimālā lietderīgā jauda pie līdzstrāvas sprieguma, kas norādīts Noteikumu Nr. 85 5.3.2. punktā.

2.34. “Aukstā iedarbināšana” ir iedarbināšana, kad motora dzesējošās vielas temperatūra (vai ekvivalenta temperatūra) motora iedarbināšanas laikā ir zemāka par vai vienāda ar 35 °C un ne vairāk kā 7 K augstāka par apkārtējo temperatūru (ja temperatūras dati ir pieejami) motora iedarbināšanas laikā.

3. APSTIPRINĀJUMA PIETEIKUMS

3.1. Transportlīdzekļa tipa apstiprinājuma pieteikumu attiecībā uz izplūdes emisijām, kartera emisijām, iztvaikošanas emisijām un piesārņojuma kontroles ierīču ilgizturību, kā arī attiecībā uz iebūvēto diagnostikas (OBD) sistēmu tipa apstiprinātājai iestādei iesniedz transportlīdzekļa ražotājs vai tā pilnvarots pārstāvis. 3.1.1. Turklāt ražotājs iesniedz šādu informāciju: a) par transportlīdzekļiem, kas aprīkoti ar dzirksteļaizdedzes motoriem, ražotāja deklarāciju par minimālo procentuālo aizdedzes izlaidumu skaitu no kopējā aizdedzes reižu skaita, kā rezultātā vai nu emisijas varētu pārsniegt šo noteikumu 11. pielikuma 3.3.2. punktā norādītās robežas, ja minētais aizdedzes izlaidumu procentuālais skaits bijis vērojams kopš šo noteikumu 4.a pielikumā aprakstītā I tipa testa sākuma, vai arī notikt izplūdes katalizatora vai katalizatoru pārkaršana pirms neatgriezenisku bojājumu radīšanas; b) detalizētu rakstisku informāciju, pilnībā aprakstot OBD sistēmas funkcionālos darbības raksturlielumus, ieskaitot visu to attiecīgo transportlīdzekļa emisijas kontroles sistēmas daļu uzskaitījumu, kuras pārrauga OBD sistēma; c) OBD sistēmas izmantotā darbības traucējumu indikatora aprakstu, kas transportlīdzekļa vadītājam signalizē par kļūdas esību; d) ražotāja deklarāciju par to, ka OBD sistēma atbilst šo noteikumu 11. pielikuma 1. papildinājuma 7. punkta noteikumiem par veiktspēju ekspluatācijā visos saprātīgi paredzamos braukšanas apstākļos; e) plānu, kurā aprakstīti detalizēti tehniskie kritēriji un pamatojums, kā palielina katras pārraugierīces skaitītāju un saucēju, kuriem jāatbilst šo noteikumu 11. pielikuma 1. papildinājuma 7.2. un 7.3. punkta prasībām, kā arī tas, kā izslēdz skaitītājus, saucējus un kopsaucēju šo noteikumu 11. pielikuma 1. papildinājuma 7.7. punktā norādītajos apstākļos; f) aprakstu par veiktajiem pasākumiem, lai novērstu neatļautu iejaukšanos un izmaiņas emisijas kontroles datorā; g) ja attiecināms, informāciju par transportlīdzekļu saimi, kā minēts šo noteikumu 11. pielikuma 2. papildinājumā; h) attiecīgos gadījumos – citu tipa apstiprinājumu kopijas ar attiecīgiem datiem, kas ļauj paplašināt apstiprinājumus un noteikt nolietojuma koeficientus. 3.1.2. Ar OBD aprīkotu, transportlīdzekļa tipu vai transportlīdzekļu saimi reprezentējošu apstiprināmo transportlīdzekli šo noteikumu 11. pielikuma 3. punktā aprakstītajiem testiem iesniedz par tipa apstiprināšanas testu atbildīgajam tehniskajam dienestam. Ja tehniskais dienests konstatē, ka iesniegtais transportlīdzeklis pilnībā nepārstāv šo noteikumu 11. pielikuma 2. papildinājumā aprakstīto transportlīdzekļa tipu vai transportlīdzekļu saimi, saskaņā ar šo noteikumu 11. pielikuma 3. punktu testam iesniedz citu vai nepieciešamības gadījumā papildu transportlīdzekli.

3.2. Informācijas dokumenta, kas attiecas uz izplūdes emisijām, iztvaikošanas emisijām, ilgizturību un iebūvēto diagnostikas (OBD) sistēmu, paraugs ir dots šo noteikumu 1. pielikumā. Šo noteikumu 1. pielikuma 3.2.12.2.7.6. punktā minēto informāciju iekļauj šo noteikumu 2. pielikumā dotā paziņojuma par tipa apstiprinājumu 1. papildinājumā “Ar OBD saistītā informācija”. 3.2.1. Attiecīgā gadījumā iesniedz citu tipa apstiprinājumu kopijas ar attiecīgiem datiem, kas ļauj paplašināt apstiprinājumus un noteikt nolietojuma koeficientus.

3.3. Apstiprināmā transportlīdzekļa tipu reprezentējošu transportlīdzekli šo noteikumu 5. punktā aprakstītajiem testiem iesniedz par apstiprināšanas testiem atbildīgajam tehniskajam dienestam. 3.3.1. Šo noteikumu 3.1. punktā minēto pieteikumu sagatavo saskaņā ar šo noteikumu 1. pielikumā doto informācijas dokumenta paraugu. 3.3.2. Ražotājs 3.1.1. punkta d) apakšpunkta nolūkos izmanto ražotāja atbilstības sertifikāta paraugu par atbilstību prasībām OBD veiktspējai ekspluatācijā, kas noteiktas šo noteikumu 2. pielikuma 2. papildinājumā. 3.3.3. Tipa apstiprinātāja iestāde, kas piešķir apstiprinājumu, 3.1.1. punkta e) apakšpunkta nolūkos minētajā apakšpunktā ietverto informāciju pēc pieprasījuma sniedz tipa apstiprinātājām iestādēm. 3.3.4. Tipa apstiprinātājas iestādes šo noteikumu 3.1.1. punkta d) un e) apakšpunkta nolūkos neapstiprina transportlīdzekli, ja ražotāja sniegtā informācija nav pietiekama šo noteikumu 11. pielikuma 1. papildinājuma 7. punkta prasību izpildei. Visos saprātīgi paredzamos braukšanas apstākļos piemēro šo noteikumu 11. pielikuma 1. papildinājuma 7.2., 7.3. un 7.7. punktu. Lai novērtētu šā punkta pirmajā un otrajā daļā noteikto prasību īstenošanu, tipa apstiprinātājas iestāde ņem vērā tehnoloģiju attīstību. 3.3.5. Šo noteikumu 3.1.1. punkta f) apakšpunkta nolūkos pasākumi, kas veikti, lai nepieļautu neatļautu iejaukšanos un pārveidojumus emisijas kontroles datorā, ietver atjaunināšanas līdzekli, kad izmanto ražotāja apstiprinātu programmu vai kalibrēšanu. 3.3.6. Ražotājs A tabulā norādītajiem testiem nodod par tipa apstiprināšanas testiem atbildīgajam tehniskajam dienestam apstiprināmā tipa reprezentatīvu transportlīdzekli. 3.3.7. Pieteikums maināmas degvielas transportlīdzekļu tipa apstiprināšanai atbilst šo noteikumu 4.9.1. un 4.9.2. punktā noteiktajām papildu prasībām. 3.3.8. Sistēmas, sastāvdaļas vai atsevišķas tehniskās vienības markas izmaiņas, kas veiktas pēc tipa apstiprināšanas, automātiski nepadara tipa apstiprinājumu par nederīgu, ja vien oriģinālās īpašības vai tehniskie parametri nav mainīti tādā veidā, ka tiek ietekmēta motora vai piesārņojuma kontroles sistēmas darbība.

4. APSTIPRINĀJUMS

4.1. Ja saskaņā ar šiem grozījumiem apstiprināšanai iesniegtais transportlīdzekļa tips atbilst šo noteikumu 5. punkta prasībām, piešķir minētā transportlīdzekļa tipa apstiprinājumu.

4.2. Katram apstiprinātajam tipam piešķir apstiprinājuma numuru. Tā pirmie divi cipari norāda grozījumu sēriju, saskaņā ar kuriem piešķirts apstiprinājums. Viena un tā pati līgumslēdzēja puse nepiešķir tādu pašu numuru citam transportlīdzekļa tipam.

4.3. Paziņojumu par transportlīdzekļa tipa apstiprinājumu, apstiprinājuma paplašināšanu vai atteikšanu saskaņā ar šiem noteikumiem nosūta šos noteikumus piemērojošajām Nolīguma līgumslēdzējām pusēm, izmantojot šo noteikumu 2. pielikumā dotajam paraugam atbilstošu veidlapu. 4.3.1. Šo noteikumu grozījumu gadījumā, piemēram, ja tiek noteiktas jaunas robežvērtības, Nolīguma līgumslēdzējas puses ir informētas, kuri jau apstiprinātie transportlīdzekļu tipi atbilst jaunajiem noteikumiem.

4.4. Katram transportlīdzeklim, kas atbilst saskaņā ar šiem noteikumiem apstiprinātam transportlīdzekļa tipam, redzamā un viegli pieejamā vietā, kas norādīta apstiprinājuma veidlapā, piestiprina starptautisku apstiprinājuma marķējuma zīmi, ko veido: 4.4.1. aplis, kurā ir burts “E” un tās valsts pazīšanas numurs, kura piešķīrusi apstiprinājumu ( 3 ); 4.4.2. pa labi no 4.4.1. punktā noteiktā apļa – šo noteikumu numurs, aiz tā burts “R”, domuzīme un apstiprinājuma numurs. 4.4.3. Apstiprinājuma marķējuma zīmē pēc tipa apstiprinājuma numura ir papildu rakstzīme, kuras nolūks ir norādīt transportlīdzekļa kategoriju un klasi, kādai apstiprinājums piešķirts. Šo burtu izvēlas saskaņā ar šo noteikumu 3. pielikuma A3/1. tabulu.

4.5. Ja transportlīdzeklis atbilst apstiprinātam transportlīdzekļa tipam, kas apstiprināts saskaņā ar vienu vai vairākiem citiem noteikumiem, kas pievienoti Nolīgumam, valstī, kura ir piešķīrusi apstiprinājumu saskaņā ar šiem noteikumiem, 4.4.1. punktā noteiktais simbols nav jāatkārto; šādā gadījumā noteikumu numurus, apstiprinājuma numurus un papildu simbolus no visiem tiem noteikumiem, saskaņā ar kuriem apstiprinājums piešķirts valstī, kas piešķīrusi apstiprinājumu saskaņā ar šiem noteikumiem, norāda vertikālās slejās pa labi no šo noteikumu 4.4.1. punktā noteiktā simbola.

4.6. Apstiprinājuma marķējuma zīme ir skaidri salasāma un neizdzēšama.

4.7. Apstiprinājuma marķējumu izvieto uz transportlīdzekļa datu plāksnītes vai tās tuvumā. 4.7.1. Apstiprinājuma marķējuma izkārtojuma piemēri doti šo noteikumu 3. pielikumā.

4.8. Papildu prasības ar LPG vai NG/biometānu darbināmiem transportlīdzekļiem 4.8.1. Papildu prasības ar LPG vai NG/biometānu darbināmiem transportlīdzekļiem dotas šo noteikumu 12. pielikumā.

4.9. Papildu prasības maināmas degvielas transportlīdzekļu apstiprināšanai 4.9.1. Ar etanolu vai biodīzeļdegvielu darbināma maināmas degvielas transportlīdzekļa tipa apstiprinājumam transportlīdzekļa ražotājs apraksta transportlīdzekļa spēju pielāgoties jebkādam benzīna un etanola maisījumam (maisījumā līdz 85 procentiem etanola) vai dīzeļdegvielas un biodīzeļdegvielas maisījumam, kāds var būt pieejams tirgū. 4.9.2. Maināmas degvielas transportlīdzekļu pāreja no vienas standartdegvielas uz citu testu starplaikos notiek bez motora iestatījumu manuālas korekcijas.

4.10. Apstiprināšanas prasības attiecībā uz OBD sistēmu 4.10.1. Ražotājs nodrošina, ka visi transportlīdzekļi ir aprīkoti ar OBD. 4.10.2. OBD sistēma ir konstruēta, izgatavota un uzstādīta transportlīdzeklī tā, lai tā varētu noteikt pasliktināšanos vai darbības traucējumu veidus visā transportlīdzekļa kalpošanas laikā. 4.10.3. OBD atbilst šo noteikumu prasībām parastās izmantošanas apstākļos. 4.10.4. Ja saskaņā ar šo noteikumu 11. pielikuma 1. papildinājumu testu veic ar bojātu sastāvdaļu, ieslēdzas darbības traucējumu OBD sistēmas indikators. Darbības traucējumu OBD sistēmas indikators drīkst ieslēgties šā testa laikā arī tad, ja emisijas līmenis ir zemāks par OBD robežvērtībām, kas norādītas šo noteikumu 11. pielikumā. 4.10.5. Ražotājs nodrošina, ka visos saprātīgi paredzamos braukšanas apstākļos OBD sistēma atbilst šo noteikumu 11. pielikuma 1. papildinājuma 7. punktā noteiktajām veiktspējas ekspluatācijā prasībām. 4.10.6. Datus par veiktspēju ekspluatācijā, kurus transportlīdzekļa OBD sistēma glabā un rāda atbilstīgi šo noteikumu 11. pielikuma 1. papildinājuma 7.6. punkta noteikumiem, ražotājs nekodētā veidā nekavējoties dara pieejamus nacionālajām iestādēm un neatkarīgiem uzņēmumiem.

5. SPECIFIKĀCIJAS UN TESTI

Maza apjoma ražotāji

Kā alternatīvu šā punkta prasībām transportlīdzekļu ražotāji, kuru ikgadējā produkcija visā pasaulē ir mazāka par 10 000 vienībām, var iegūt apstiprinājumu, pamatojoties uz attiecīgajām tehniskajām prasībām, kas norādītas turpmāk tabulā.







Tiesību akts Prasības Kalifornijas noteikumu kodekss (California Code of Regulations), 13. sadaļa, 1961.(a) un 1961.(b)(1)(C)(1) punkts, ko piemēro 2001. gada un turpmāko modeļa gadu transportlīdzekļiem, kā arī 1968,1., 1968,2., 1968,5., 1976. un 1975. punkts, publicēts Barclay's Publishing. Tipa apstiprinājumu piešķir atbilstīgi Kalifornijas noteikumu kodeksam, ko piemēro jaunākā modeļa gada mazas noslodzes kravas transportlīdzeklim.

Lai saņemtu tipa apstiprinājumu attiecībā uz emisijām atbilstīgi šim punktam, ir jāveic arī emisiju testi tehniskās apskates nolūkos, kas noteikti šo noteikumu 5. pielikumā, kā arī jāizpilda šo noteikumu 11. pielikuma 5. punktā noteiktās prasības attiecībā uz piekļuvi transportlīdzekļa OBD informācijai.

Tipa apstiprinātāja iestāde informē citas līgumslēdzēju pušu tipa apstiprinātājas iestādes par katra apstiprinājuma piešķiršanas apstākļiem, ja tas noticis saskaņā ar šo punktu.

5.1. Vispārīgi nosacījumi

5.1.1. Sastāvdaļas, kas var ietekmēt piesārņotāju emisiju, konstruē, izgatavo un montē tā, lai transportlīdzeklis, to normāli lietojot un ņemot vērā vibrācijas, kam tas var būt pakļauts, atbilstu šo noteikumu prasībām.

5.1.2. Ražotājs veic tādus tehniskos pasākumus, lai nodrošinātu izplūdes gāzu un iztvaikošanas emisiju efektīvu ierobežošanu saskaņā ar šiem noteikumiem visā transportlīdzekļa parastajā kalpošanas laikā un ievērojot normālas izmantošanas nosacījumus. Tas ietver to šļūteņu un to savienojumu drošumu, kurus izmanto emisijas kontroles sistēmās un kuriem jābūt konstruētiem tā, lai atbilstu sākotnējai iecerei. Attiecībā uz izplūdes emisijām šos nosacījumus uzskata par izpildītiem, ja ir ievēroti šo noteikumu 5.3.1. un 8.2. punkta nosacījumi. Attiecībā uz iztvaikošanas emisijām šos nosacījumus uzskata par izpildītiem, ja ir ievēroti šo noteikumu 5.3.4. un 8.4. punkta nosacījumi. 5.1.2.1. Pārveidošanas ierīces izmantošana ir aizliegta.

5.1.3. Benzīna tvertņu ieplūdes atveres 5.1.3.1. Saskaņā ar šo noteikumu 5.1.3.2. punktu benzīna vai etanola tvertnes ieplūdes atverei ir tā konstruēta, ka tā liedz tvertni piepildīt no degvielas pildnes padeves sprauslas, kuras ārējais diametrs ir 23,6 mm vai lielāks. 5.1.3.2. Šo noteikumu 5.1.3.1. punktu nepiemēro transportlīdzeklim, attiecībā uz kuru ir izpildīti abi šādi nosacījumi: 5.1.3.2.1. transportlīdzeklis ir konstruēts un izgatavots tā, ka svinu saturošs benzīns nelabvēlīgi neietekmē gāzveida piesārņotāju emisijas kontroles ierīces un 5.1.3.2.2. transportlīdzeklis ir pamanāmi, salasāmi un neizdzēšami marķēts ar bezsvina benzīna simbolu, kas noteikts ISO 2575:1982, tādā vietā, kura uzreiz ir pamanāma personai, kas uzpilda degvielas tvertni. Pieļaujamas papildu marķējuma zīmes.

5.1.4. Ir līdzekļi, kas novērš pārmērīgas iztvaikošanas emisijas un degvielas izlīšanu, ko rada degvielas uzpildes atveres vāka neesība. To var panākt kādā no šādiem veidiem: 5.1.4.1. ar nenoņemamu degvielas iepildes atveres vāku, kas automātiski atveras un aizveras; 5.1.4.2. ar konstrukcijas īpašībām, kas nepieļauj pārmērīgas iztvaikošanas emisijas, ja nav degvielas iepildes atveres vāka; vai 5.1.4.3. ar jebkuru citu līdzekli, kas dod tādu pašu rezultātu. Piemēri varētu būt, bet ne tikai, atsaitei piestiprināts degvielas iepildes atveres vāks, ķēdei piestiprināts degvielas iepildes atveres vāks vai tāds vāks, kuram izmanto to pašu atslēgu kā transportlīdzekļa aizdedzei. Šādā gadījumā atslēga ir izņemama no iepildes atveres vāka tikai aizslēgtā stāvoklī.

5.1.5. Elektroniskās sistēmas drošības līdzekļi 5.1.5.1. Katram transportlīdzeklim ar emisijas kontroles datoru ir elementi, kas neļauj veikt pārveidojumus, izņemot ražotāja atļautus elementus. Ražotājs atļauj pārveidojumus, ja tie ir nepieciešami transportlīdzekļa diagnostikai, tehniskajai apkopei, pārbaudei, modernizēšanai vai remontam. Visiem pārprogrammējamajiem datoru kodiem vai darbības parametriem jābūt noturīgiem pret neatļautu iejaukšanos un jānodrošina vismaz tāda līmeņa aizsardzība, kā noteikts ISO DIS 15031-7, datēts ar 2001. gada 15. martu (SAE J2186, datēts ar 1996. gada oktobri). Visām kalibrēšanas izņemamajām atmiņas mikroshēmām jābūt hermetizētām, ievietotām hermētiski slēgtā apvalkā vai aizsargātām ar elektroniskiem algoritmiem, un tās nedrīkst būt maināmas bez īpašu darbarīku un procedūru izmantošanas. Šādi aizsargāti drīkst būt tikai elementi, kas tieši saistīti ar emisiju kalibrēšanu vai transportlīdzekļa zādzības nepieļaušanu. 5.1.5.2. Ar datoru kodēti motora darbības parametri nedrīkst būt maināmi bez īpašu darbarīku un procedūru izmantošanas (piem., pielodēti vai hermetizēti datoru komponenti vai aizplombēti (vai aizlodēti) datoru korpusi). 5.1.5.3. Kompresijaizdedzes motoriem uzstādītu mehānisku degvielas iesmidzināšanas sūkņu gadījumā ražotāji veic adekvātus pasākumus, lai aizsargātu degvielas maksimālās padeves iestatījumu no neatļautas iejaukšanās, transportlīdzeklim atrodoties ekspluatācijā. 5.1.5.4. Ražotāji tipa apstiprinātājai iestādei drīkst pieprasīt izņēmumu vienai no šīm prasībām attiecībā uz tiem transportlīdzekļiem, kuriem aizsardzība, visticamāk, nav nepieciešama. Starp kritērijiem, ko tipa apstiprinātāja iestāde izmantos, izskatot izņēmumu, būs, bet ne tikai, veiktspējas mikroshēmu pašreizējā pieejamība, transportlīdzekļa augstas veiktspējas iespējas un paredzamais transportlīdzekļa pārdošanas apjoms. 5.1.5.5. Ražotājiem, kas izmanto programmējamas datora kodu sistēmas (piem., elektriski pārprogrammējamās lasāmatmiņas, EEPROM), ir jāattur no neatļautas pārprogrammēšanas. Ražotājiem jāiekļauj uzlabotas stratēģijas pret neatļautu iejaukšanos un ierakstaizsardzības īpašības, kam nepieciešama elektroniska piekļuve ražotāja uzturētam datoram ārpus uzņēmuma. Tipa apstiprinātāja iestāde apstiprinās metodes, kas sniedz adekvātu aizsardzības līmeni pret neatļautu iejaukšanos. 5.1.6. Jābūt iespējai pārbaudīt transportlīdzekli tehniskajā apskatē, lai noteiktu tā veiktspēju attiecībā pret datiem, kas apkopoti saskaņā ar 5.3.7. punktu. Ja šādai pārbaudei nepieciešama īpaša procedūra, to detalizēti apraksta tehniskās apkopes rokasgrāmatā (vai līdzvērtīgā izdevumā). Šīs īpašās procedūras veikšanai nedrīkst būt vajadzīgas īpašas iekārtas, ar kurām transportlīdzeklis nav aprīkots.

5.2. Testa procedūra

Transportlīdzekļa tipa apstiprināšanas dažādās iespējas ir parādītas A tabulā.

5.2.1. Transportlīdzekļiem ar dzirksteļaizdedzes motoru un hibrīdelektriskiem transportlīdzekļiem, kas aprīkoti ar dzirksteļaizdedzes motoru, veic šādus testus: I tipa (izplūdes gāzu vidējās emisijas verifikācija pēc aukstās iedarbināšanas); II tipa (oglekļa monoksīda emisija brīvgaitā); III tipa (kartera gāzu emisija); IV tipa (iztvaikošanas emisijas); V tipa (pretpiesārņošanas ierīču ilgizturība); VI tipa (zemas apkārtējās temperatūras oglekļa monoksīda un ogļūdeņražu vidējās izplūdes gāzu emisijas verifikācija pēc aukstās iedarbināšanas); OBD tests; motora jaudas tests.

5.2.2. Transportlīdzekļiem ar dzirksteļaizdedzes motoru un hibrīdelektriskiem transportlīdzekļiem, kas aprīkoti ar dzirksteļaizdedzes motoru, kurus darbina ar LPG vai NG/biometānu (vienas vai divu degvielu), veic šādus testus (saskaņā ar A tabulu): I tipa (izplūdes gāzu vidējās emisijas verifikācija pēc aukstās iedarbināšanas); II tipa (oglekļa monoksīda emisija brīvgaitā); III tipa (kartera gāzu emisija); IV tipa (iztvaikošanas emisijas), ja attiecināms; V tipa (pretpiesārņošanas ierīču ilgizturība); VI tipa (zemas apkārtējās temperatūras oglekļa monoksīda un ogļūdeņražu vidējās izplūdes gāzu emisijas verifikācija pēc aukstās iedarbināšanas), ja attiecināms; OBD tests; motora jaudas tests.

5.2.3. Transportlīdzekļiem ar kompresijaizdedzes motoru un hibrīdelektriskiem transportlīdzekļiem, kas aprīkoti ar kompresijaizdedzes motoru, veic šādus testus: I tipa (izplūdes gāzu vidējās emisijas verifikācija pēc aukstās iedarbināšanas); V tipa (piesārņojuma kontroles ierīču ilgizturība); OBD tests.



A tabula Prasības Testa prasību piemērošana tipa apstiprinājumam un tā paplašinājumiem Transportlīdzekļa kategorija Transportlīdzekļi ar dzirksteļaizdedzes motoriem, ieskaitot hibrīdus Transportlīdzekļi ar kompresijaizdedzes motoriem, ieskaitot hibrīdus Vienas degvielas Divu degvielu (1) Maināmas degvielas (1) Maināmas degvielas Vienas degvielas Standartdegviela Benzīns (E5/E10) (7) LPG NG/biometāns Ūdeņradis (ICE) (5) Benzīns (E5/E10) (7) Benzīns (E5/E10) (7) Benzīns (E5/E10) (7) Benzīns (E5/E10) (7) Dīzeļdegviela (B5/B7) (7) Dīzeļdegviela (B5/B7) (7) LPG NG/biometāns Ūdeņradis (ICE) (5) Etanols (E85) Biodīzeļdegviela Gāzveida piesārņotāji (I tipa tests) Jā Jā Jā Jā (4) Jā (abām degvielām) Jā (abām degvielām) Jā (abām degvielām) (4) Jā (abām degvielām) Jā (tikai B5/ B7) (2) (7) Jā Cietdaļiņu masa un daļiņu skaits (I tipa tests) Jā (6) — — — Jā (tikai benzīnam) (6) Jā (tikai benzīnam) (6) Jā (tikai benzīnam) (6) Jā (abām degvielām) (6) Jā (tikai B5/ B7) (2) (7) Jā Emisijas brīvgaitā (II tipa tests) Jā Jā Jā — Jā (abām degvielām) Jā (abām degvielām) Jā (tikai benzīnam) Jā (abām degvielām) — — Kartera emisijas (III tipa tests) Jā Jā Jā — Jā (tikai benzīnam) Jā (tikai benzīnam) Jā (tikai benzīnam) Jā (tikai benzīnam) — — Iztvaikošanas emisijas (IV tipa tests) Jā — — — Jā (tikai benzīnam) Jā (tikai benzīnam) Jā (tikai benzīnam) Jā (tikai benzīnam) — — Ilgizturība (V tipa tests) Jā Jā Jā Jā Jā (tikai benzīnam) Jā (tikai benzīnam) Jā (tikai benzīnam) Jā (tikai benzīnam) Jā (tikai B5/ B7) (2) (7) Jā Emisijas zemā temperatūrā (VI tipa tests) Jā — — — Jā (tikai benzīnam) Jā (tikai benzīnam) Jā (tikai benzīnam) Jā (3) (abām degvielām) — — Atbilstība ekspluatācijā Jā Jā Jā Jā Jā (abām degvielām) Jā (abām degvielām) Jā (abām degvielām) Jā (abām degvielām) Jā (tikai B5/ B7) (2) (7) Jā Iebūvētā diagnostika Jā Jā Jā Jā Jā Jā Jā Jā Jā Jā (1) Apvienojot divu degvielu transportlīdzekli ar maināmas degvielas transportlīdzekli, piemēro abas testu prasības. (2) Šis ir pagaidu noteikums; turpmākās prasības biodīzeļdegvielai tiks ierosinātas vēlāk. (3) Testu veic abām degvielām. Izmanto 10. pielikumā norādīto E75 testa standartdegvielu. (4) Ja transportlīdzekli darbina ar ūdeņradi, nosaka tikai NOx emisijas. (5) Standartdegviela ir 10a. pielikumā norādītais “ūdeņradis iekšdedzes motoriem”. (6) Dzirksteļaizdedzes cieto daļiņu masas un skaita robežas transportlīdzekļiem ar dzirksteļaizdedzes motoriem, ieskaitot hibrīdus, piemēro tikai transportlīdzekļiem ar tiešās iesmidzināšanas motoriem. ( 7 ) Pēc ražotāja izvēles transportlīdzekļus ar dzirksteļaizdedzes un kompresijaizdedzes motoriem drīkst testēt, attiecīgi izmantojot E5 vai E10 un B5 vai B7 degvielu. Tomēr: — ne vēlāk kā sešpadsmit mēnešus pēc 12.2.1. punktā noteiktajiem datumiem jaunus tipa apstiprinājumus veic, izmantojot tikai E10 un B7 degvielu, — ne vēlāk kā no 12.2.4. punktā norādītajiem datumiem visus jaunos transportlīdzekļus apstiprina, izmantojot E10 un B7 degvielu.

5.3. Testu apraksts

5.3.1. I tipa tests (izplūdes emisiju verifikācija pēc aukstās iedarbināšanas).

5.3.1.1. I tipa testa procedūras gaita ir parādīta 1. attēlā. Šo testu veic visiem 1. punktā minētajiem transportlīdzekļiem.

5.3.1.2. Transportlīdzekli novieto uz dinamometriskā stenda, kas aprīkots ar slodzes un inerces imitēšanas līdzekļiem. 5.3.1.2.1. Bez pārtraukuma veic testu, kas kopumā ilgst 19 minūtes un 40 sekundes un sastāv no divām daļām, t. i., pirmās un otrās. Lai atvieglotu testa aprīkojuma regulēšanu, saskaņojot ar ražotāju, starp pirmās daļas beigām un otrās daļas sākumu drīkst būt periods, kas nav ilgāks par 20 sekundēm un kurā paraugi netiek ņemti. 5.3.1.2.1.1. Transportlīdzekļiem, kas darbojas ar LPG vai NG/biometānu, veic I tipa testu, lai testētu dažādas LPG vai NG/biometāna sastāva izmaiņas, kā noteikts šo noteikumu 12. pielikumā. Transportlīdzekļus, kas var darboties vai nu ar benzīnu, vai ar LPG vai NG/biometānu, testē ar abām degvielām, un ar LPG vai NG/biometānu testē dažādas LPG vai NG/biometāna sastāva izmaiņas, kā noteikts šo noteikumu 12. pielikumā. 5.3.1.2.1.2. Neatkarīgi no 5.3.1.2.1.1. punkta prasībām transportlīdzekļus, kuri var darboties vai nu ar benzīnu, vai ar gāzveida degvielu, bet kuriem benzīna sistēma ir uzstādīta tikai avārijas situācijām vai tikai motora iedarbināšanai un kuru benzīna tvertnes ietilpība ir ne vairāk kā 15 litri benzīna, I tipa testa nolūkā uzskata par transportlīdzekļiem, kas darbojas tikai ar gāzveida degvielu. 5.3.1.2.2. Pirmo testa daļu veido četri parastie pilsētas cikli. Katrs parastais pilsētas cikls satur piecpadsmit fāzēs (brīvgaita, paātrinājums, vienmērīgs ātrums, palēninājums utt.). 5.3.1.2.3. Testa otro daļu veido viens ārpuspilsētas cikls. Ārpuspilsētas cikls satur 13 fāzes (brīvgaita, paātrinājums, vienmērīgs ātrums, palēninājums utt.). 5.3.1.2.4. Testa laikā izplūdes gāzes tiek atšķaidītas un proporcionāls paraugs savākts vienā vai vairākos maisos. Testējamā transportlīdzekļa izplūdes gāzes atšķaida, paņem to paraugu un analizē atbilstīgi turpmāk aprakstītajai procedūrai, un izmēra kopējo atšķaidīto izplūdes tilpumu. Reģistrē ne tikai oglekļa monoksīda, ogļūdeņražu un slāpekļa monoksīda emisiju, bet arī daļiņveida piesārņotāju emisiju no transportlīdzekļiem, kas aprīkoti ar kompresijaizdedzes motoriem.

5.3.1.3. Testu veic saskaņā ar I tipa testa procedūru, kā aprakstīts šo noteikumu 4.a pielikumā. Metode gāzu savākšanai un analizēšanai ir noteikta šo noteikumu 4.a pielikuma 2. papildinājumā un 3. papildinājumā, un metode cieto daļiņu paraugu ņemšanai un analizēšanai ir tāda, kā noteikts šo noteikumu 4.a pielikuma 4. papildinājumā un 5. papildinājumā.

5.3.1.4. Saskaņā ar 5.3.1.5. punkta prasībām testu atkārto trīs reizes. Rezultātus reizina ar atbilstošiem nolietojuma koeficientiem, ko iegūst no 3. tabulas 5.3.6. punktā, un 2.20. punktā definēto, periodiski reģenerējošu sistēmu gadījumā tos arī reizina ar koeficientiem Ki, kas iegūti no šo noteikumu 13. pielikuma. Rezultātā iegūtajām gāzveida emisiju masām un iegūtajām cieto daļiņu masām un skaitam jābūt mazākam par 1. tabulā norādītajām robežām.



1. tabula Emisiju robežas Standartmasa (RM) (kg) Robežvērtības Oglekļa monoksīda (CO) masa Visu ogļūdeņražu masa (THC) Ogļūdeņražu, kas nav metāns, masa (NMHC) Slāpekļa oksīdu masa (NOx) Ogļūdeņražu un slāpekļa oksīdu kopējā masa (THC + NOx) Cieto daļiņu masa (PM) Daļiņu skaits (PN) L1 (mg/km) L2 (mg/km) L3 (mg/km) L4 (mg/km) L2 + L4 (mg/km) L5 (mg/km) L6 (#/km) Kategorija Klase PI CI PI CI PI CI PI CI PI CI PI (1) CI PI (1) (2) CI M — Visi 1 000 500 100 — 68 — 60 80 — 170 4,5 4,5 6,0 × 1011 6,0 × 1011 N1 I RM ≤ 1 305 1 000 500 100 — 68 — 60 80 — 170 4,5 4,5 6,0 × 1011 6,0 × 1011 II 1 305 < RM ≤ 1 760 1 810 630 130 — 90 — 75 105 — 195 4,5 4,5 6,0 × 1011 6,0 × 1011 III 1 760 < RM 2 270 740 160 — 108 — 82 125 — 215 4,5 4,5 6,0 × 1011 6,0 × 1011 N2 — Visi 2 270 740 160 — 108 — 82 125 — 215 4,5 4,5 6,0 × 1011 6,0 × 1011 (1) Dzirksteļaizdedzes cieto daļiņu masas un skaita robežas piemēro tikai transportlīdzekļiem ar tiešās iesmidzināšanas motoriem. (2) Trīs gadu periodā no datumiem, kas norādīti šo noteikumu 12.2.1. un 12.2.2. punktā attiecīgi jauniem tipa apstiprinājumiem un jauniem transportlīdzekļiem, PI tiešās iesmidzināšanas transportlīdzekļiem pēc ražotāja izvēles piemēro daļiņu skaita emisijas robežu 6,0 × 1012 #/km. PI Dzirksteļaizdedze. CI Kompresijaizdedze. 5.3.1.4.1. Neatkarīgi no 5.3.1.4. punkta prasībām viena no trim rezultējošajām masām attiecībā uz katru piesārņotāju vai piesārņotāju kombināciju drīkst pārsniegt noteikto robežu ne vairāk kā par 10 procentiem, ar nosacījumu, ka visu trīs rezultātu vidējā aritmētiskā vērtība ir zem noteiktās robežas. Ja noteiktās robežas ir pārsniegtas vairāk nekā vienam piesārņotājam, nav svarīgi, vai tas notiek vienā vai dažādos testos. 5.3.1.4.2. Veicot testus ar gāzveida degvielām, gāzveida emisiju rezultējošajai masai jābūt mazākai par 1. tabulā noteiktajām robežām transportlīdzekļiem ar benzīna motoru.

5.3.1.5. Testu skaitu, kas noteikts 5.3.1.4. punktā, samazina turpmāk norādītajos apstākļos, kur V1 ir pirmā testa rezultāts un V2 ir otrā testa rezultāts attiecībā uz katru piesārņotāju vai divu piesārņotāju kombinēto emisiju saskaņā ar ierobežojumu. 5.3.1.5.1. Tikai vienu testu veic, ja attiecībā uz katru piesārņotāju vai divu piesārņotāju, kam noteikti ierobežojumi, kombinēto emisiju iegūtais rezultāts ir mazāks nekā vai vienāds ar 0,70 L (t. i., V1 ≤ 0,70 L). 5.3.1.5.2. Ja 5.3.1.5.1. punkta prasība netiek izpildīta, veic tikai divus testus, ja attiecībā uz katru piesārņotāju vai divu piesārņotāju kombinēto emisiju saskaņā ar ierobežojumiem tiek izpildītas šādas prasības: V1 ≤ 0,85 L un V1 + V2 ≤ 1,70 L, un V2 ≤ L.

5.3.2. II tipa tests (oglekļa monoksīda emisijas tests brīvgaitā)

5.3.2.1. Šo testu visiem transportlīdzekļiem, kurus darbina ar dzirksteļaizdedzes motoriem, veic šādi. 5.3.2.1.1. Transportlīdzekļus, kas darbojas vai nu ar benzīnu, vai ar LPG vai NG/biometānu, II tipa testā testē ar abu veidu degvielām. 5.3.2.1.2. Neatkarīgi no 5.3.1.2.1.1. punkta prasībām transportlīdzekļus, kuri var darboties vai nu ar benzīnu, vai ar gāzveida degvielu, bet kuriem benzīna sistēma ir uzstādīta tikai avārijas situācijām vai tikai motora iedarbināšanai un kuru benzīna tvertnes ietilpība ir ne vairāk kā 15 litri benzīna, II tipa testa nolūkā uzskata par transportlīdzekļiem, kas darbojas tikai ar gāzveida degvielu.

5.3.2.2. Šo noteikumu 5. pielikumā noteiktajam II tipa testam normālos brīvgaitas apgriezienos transportlīdzekļa ražotājs norāda maksimālo pieļaujamo oglekļa monoksīda saturu izplūdes gāzēs. Tomēr maksimālais oglekļa monoksīda saturs nedrīkst pārsniegt 0,3 tilpuma procentus. Paaugstinātos brīvgaitas apgriezienos oglekļa monoksīda saturs pēc tilpuma izplūdes gāzēs nedrīkst pārsniegt 0,2 procentus, kad motora apgriezienu skaits ir vismaz 2 000 min– 1 un lambda ir 1 ± 0,03 vai saskaņā ar ražotāja specifikācijām.

5.3.3. III tipa tests (kartera gāzu emisiju verifikācija)

5.3.3.1. Šo testu veic visiem 1. punktā minētajiem transportlīdzekļiem, izņemot ar kompresijaizdedzes motoru aprīkotos. 5.3.3.1.1. Transportlīdzekļus, kas darbojas vai nu ar benzīnu vai ar LPG vai NG, III tipa testā testē tikai ar benzīnu. 5.3.3.1.2. Neatkarīgi no 5.3.1.2.1.1. punkta prasībām transportlīdzekļus, kuri var darboties vai nu ar benzīnu, vai ar gāzveida degvielu, bet kuriem benzīna sistēma ir uzstādīta tikai avārijas situācijām vai tikai motora iedarbināšanai un kuru benzīna tvertnes ietilpība ir ne vairāk kā 15 litri benzīna, III tipa testa nolūkā uzskata par transportlīdzekļiem, kas darbojas tikai ar gāzveida degvielu.

5.3.3.2. Testējot saskaņā ar šo noteikumu 6. pielikumu, motora kartera ventilācijas sistēma nedrīkst pieļaut nekādu kartera gāzu emisiju atmosfērā.

5.3.4. IV tipa tests (iztvaikošanas emisiju noteikšana transportlīdzekļiem ar dzirksteļaizdedzes motoru)

5.3.4.1. Šo testu veic visiem 1. punktā minētajiem transportlīdzekļiem, izņemot tos transportlīdzekļus, kam ir kompresijaizdedzes motors, un transportlīdzekļus, kas darbojas ar LPG vai NG/biometānu. 5.3.4.1.1. Transportlīdzekļus, kas darbojas vai nu ar benzīnu, vai ar LPG vai NG/biometānu, IV tipa testā testē tikai ar benzīnu. 5.3.4.2. Testējot saskaņā ar šo noteikumu 7. pielikumu, iztvaikošanas emisiju daudzumam jābūt mazākam nekā 2 g/testā.

5.3.5. VI tipa tests (oglekļa monoksīda un ogļūdeņražu vidējo emisiju verifikācija izplūdes gāzēs pēc aukstās iedarbināšanas zemā apkārtējā temperatūrā)

5.3.5.1. Šo testu veic visiem 1. punktā minētajiem transportlīdzekļiem, izņemot ar kompresijaizdedzes motoru aprīkotos. Tomēr, iesniedzot pieteikumu par tipa apstiprinājumu transportlīdzekļiem ar kompresijaizdedzes motoru, ražotājs iesniedz tipa apstiprinātājai iestādei informāciju, kas parāda, ka NOx pēcapstrādes ierīce sasniedz pietiekami augstu temperatūru efektīvai darbībai 400 sekunžu laikā pēc aukstās iedarbināšanas temperatūrā – 7 °C, kā aprakstīts VI tipa testā. Turklāt ražotājs nodrošina tipa apstiprinātāju iestādi ar informāciju par izplūdes gāzu recirkulācijas (EGR) sistēmas darbības stratēģiju, ieskaitot informāciju par tās darbību zemā temperatūrā. Šajā informācijā iekļauj arī aprakstu par jebkādu ietekmi uz emisijām. Tipa apstiprinātāja iestāde nepiešķir tipa apstiprinājumu, ja sniegtā informācija nav pietiekama, lai uzskatāmi parādītu, ka pēcapstrādes iekārta norādītajā laikposmā faktiski sasniedz efektīvai darbībai pietiekami augstu temperatūru. 5.3.5.1.1. Transportlīdzekli novieto uz šasijas dinamometra, kas aprīkots ar inerces jaudas imitācijas ierīci. 5.3.5.1.2. Tests sastāv no I tipa testa pirmās daļas četriem parastajiem pilsētas cikliem. Pirmās daļas tests ir aprakstīts šo noteikumu 4.a pielikuma 6.1.1. punktā un ilustrēts minētā pielikuma A4a/1. attēlā. Zemas apkārtējās temperatūras tests ilgst 780 sekundes bez pārtraukuma, un tas sākas ar motora iedarbināšanu. 5.3.5.1.3. Zemas apkārtējās temperatūras testu veic apkārtējās vides testa temperatūrā 266 K (– 7 °C). Pirms testa veikšanas testa transportlīdzekļus sagatavo vienotā veidā, lai nodrošinātu testa rezultātu reproducējamību. Transportlīdzekļa sagatavošanu un citas testa procedūras veic, kā aprakstīts šo noteikumu 8. pielikumā. 5.3.5.1.4. Testa laikā izplūdes gāzes atšķaida un paņem proporcionālu paraugu. Testējamā transportlīdzekļa izplūdes gāzes atšķaida, ņem un analizē to paraugus saskaņā ar šo noteikumu 8. pielikumā aprakstīto procedūru, un izmēra kopējo atšķaidīto izplūdes gāzu daudzumu. Atšķaidītās izplūdes gāzes analizē attiecībā uz oglekļa monoksīdu un visiem ogļūdeņražiem.

5.3.5.2. Saskaņā ar 5.3.5.2.2. un 5.3.5.3. punktu testu veic trīs reizes. Rezultātā iegūtajām oglekļa monoksīda un ogļūdeņražu masām ir jābūt mazākām nekā 2. tabulā dotās robežas.



2. tabula Oglekļa monoksīda un ogļūdeņražu emisiju no izpūtēja robeža pēc aukstās iedarbināšanas testa Testa temperatūra 266 K (– 7 °C) Transportlīdzekļa kategorija Klase Oglekļa monoksīda masa (CO) L1 (g/km) Ogļūdeņražu masa (HC) L2 (g/km) M — 15 1,8 N1 I 15 1,8 II 24 2,7 III 30 3,2 N2 — 30 3,2 5.3.5.2.1. Neatkarīgi no 5.3.5.2. punkta prasībām attiecībā uz katru piesārņotāju ne vairāk kā viens no trim iegūtajiem rezultātiem drīkst pārsniegt noteikto robežu par ne vairāk kā 10 procentiem, ja visu trīs rezultātu vidējā aritmētiskā vērtība ir zem noteiktās robežas. Ja noteiktās robežas ir pārsniegtas vairāk nekā vienam piesārņotājam, nav svarīgi, vai tas notiek vienā vai dažādos testos. 5.3.5.2.2. Testu skaitu, kas noteikts 5.3.5.2. punktā, pēc ražotāja pieprasījuma drīkst palielināt līdz 10, ja pirmo trīs rezultātu vidējā aritmētiskā vērtība ir zemāka nekā 110 procenti no noteiktās robežas. Šajā gadījumā vienīgā prasība pēc testiem ir tāda, ka visu desmit iegūto rezultātu vidējā aritmētiskā vērtībai ir mazāka par robežvērtību.

5.3.5.3. Testu skaitu, kas noteikts 5.3.5.2. punktā, drīkst samazināt saskaņā ar 5.3.5.3.1. un 5.3.5.3.2. punktu. 5.3.5.3.1. Tikai vienu testu veic, ja attiecībā uz katru piesārņotāju iegūtais rezultāts pirmajā testā ir mazāks par vai vienāds ar 0,70 L. 5.3.5.3.2. Ja 5.3.5.3.1. punkta prasība nav izpildīta, veic tikai divus testus, ja attiecībā uz katru piesārņotāju pirmā testa rezultāts ir mazāks par vai vienāds ar 0,85 L un pirmo divu rezultātu summa ir mazāka par vai vienāda ar 1,70 L, un otrā testa rezultāts ir mazāks par vai vienāds ar L. (V1 ≤ 0,85 L un V1 + V2 ≤ 1,70 L un V2 ≤ L).

5.3.6. V tipa tests (Piesārņojuma kontroles ierīču ilgizturības verifikācijai paredzētā izturības testa apraksts)

5.3.6.1. Šo testu veic visiem 1. punktā minētajiem transportlīdzekļiem, kuriem piemēro 5.3.1. punktā norādīto testu. Tests ir vecināšanas tests, braucot 160 000 km testa trasē, pa ceļu vai dinamometriskajā stendā saskaņā ar šo noteikumu 9. pielikumā aprakstīto programmu. 5.3.6.1.1. Transportlīdzekļiem, kurus var darbināt vai nu ar benzīnu, vai ar LPG vai NG, V tipa testu veic tikai ar benzīnu. Šādā gadījumā nolietojuma koeficientu, kas noteikts ar bezsvina benzīnu, izmanto arī LPG vai NG.

5.3.6.2. Neatkarīgi no šo noteikumu 5.3.6.1. punkta prasības ražotājs drīkst izvēlēties nolietojuma koeficientus no 3. tabulas, ko izmanto kā alternatīvu šo noteikumu 5.3.6.1. punkta testam.



3. tabula Nolietojuma koeficienti Motora kategorija Pieņemtie nolietojuma koeficienti CO THC NMHC NOx HC + NOx Cietās daļiņas (PM) Daļiņas Dzirksteļaizdedze 1,5 1,3 1,3 1,6 — 1,0 1,0 Kompresijaizdedze

5.3.6.3. Pēc ražotāja pieprasījuma tehniskais dienests drīkst veikt I tipa testu, pirms ir pabeigts V tipa tests, izmantojot nolietojuma koeficientus, kas norādīti tabulā iepriekš. Pēc V tipa testa pabeigšanas tehniskais dienests drīkst grozīt tipa apstiprinājuma rezultātus, kas reģistrēti šo noteikumu 2. pielikumā, aizstājot tabulā minētos nolietojuma koeficientus ar tiem, kas izmērīti V tipa testā.

5.3.6.4. Kamēr nav piešķirti nolietojuma koeficienti transportlīdzekļiem ar kompresijaizdedzes motoriem, ražotāji, lai noteiktu nolietošanās koeficientus, izmanto visa transportlīdzekļa testa vai vecināšanas stendā ilgizturības testa procedūras.

5.3.6.5. Nolietojuma koeficientus nosaka, izmantojot vai nu šo noteikumu 5.3.6.1. punktā minēto procedūru, vai šo noteikumu 5.3.6.2. punkta 3. tabulā dotās vērtības. Koeficientus izmanto, lai noteiktu atbilstību šo noteikumu 5.3.1. un 8.2. punkta prasībām

5.3.7. Tehniskajai apskatei nepieciešamie emisijas dati

5.3.7.1. Šī prasība attiecas uz visiem transportlīdzekļiem, ko darbina dzirksteļaizdedzes motors, kuri iesniegti tipa apstiprināšanai saskaņā ar šiem noteikumiem.

5.3.7.2. Testējot saskaņā ar šo noteikumu 5. pielikumu (II tipa tests) normālā brīvgaitā: a) reģistrē oglekļa monoksīda saturu pēc tilpuma emitētajās izplūdes gāzēs; un b) reģistrē motora apgriezienus testa laikā, ietverot jebkādas pielaides.

5.3.7.3. Testējot “paaugstinātos brīvgaitas” apgriezienos (t. i. > 2 000 min– 1): a) reģistrē oglekļa monoksīda saturu pēc tilpuma emitētajās izplūdes gāzēs; b) reģistrē lambda vērtību; un c) reģistrē motora apgriezienus testa laikā, ietverot jebkādas pielaides. Lambda vērtību aprēķina, izmantojot šādu vienkāršotu Brettschneider vienādojumu: kur: [ ] = koncentrācija tilpuma procentos, K1 = pārvēršanas koeficients no nedispersā infrasarkanā (NDIR) mērījuma uz liesmas jonizācijas detektora (FID) mērījumu (nodrošina mēriekārtas ražotājs), Hcv = ūdeņraža un oglekļa atomu attiecība: a) benzīnam (E5) 1,89; b) benzīnam (E10) 1,93; c) LPG 2,53; d) NG/biometānam 4,0; e) etanolam (E85) 2,74; f) etanolam (E75) 2,61; Ocv = skābekļa un oglekļa atomu attiecība: a) benzīnam (E5) 0,016; b) benzīnam (E10) 0,033; c) LPG 0,0; d) NG/biometānam 0,0; e) etanolam (E85) 0,39; f) etanolam (E75) 0 329.

5.3.7.4. Testa laikā mēra un reģistrē motora eļļas temperatūru.

5.3.7.5. Aizpilda šo noteikumu 2. pielikuma papildinājuma 2.2. punktā doto tabulu.

5.3.7.6. Ražotājs 24 mēnešu laikā kopš tipa apstiprinātājas iestādes piešķirtā tipa apstiprinājuma piešķiršanas dienas apliecina tipa apstiprināšanas laikā reģistrētās lambda vērtības, kas norādīta 5.3.7.3. punktā, precizitāti kā tipiskus saražotos transportlīdzekļus reprezentējošu. Novērtēšanu veic, pamatojoties uz saražoto transportlīdzekļu izpēti.

5.3.8. Iebūvētās diagnostikas OBD tests

Šo testu veic visiem 1. punktā minētajiem transportlīdzekļiem. Izpilda šo noteikumu 11. pielikuma 3. punktā aprakstīto testa procedūru.

6. TRANSPORTLĪDZEKĻA TIPA PĀRVEIDOJUMI

6.1. Par visiem transportlīdzekļa tipa pārveidojumiem ziņo tipa apstiprinātājai iestādei, kas apstiprinājusi transportlīdzekļa tipu. Tipa apstiprinātāja iestāde tad drīkst vai nu: 6.1.1. uzskatīt, ka izdarītajiem pārveidojumiem nevarētu būt ievērojamas negatīvas sekas un ka transportlīdzeklis jebkurā gadījumā joprojām atbilst prasībai; vai 6.1.2. pieprasīt vēl vienu testa ziņojumu no tehniskā dienesta, kas ir atbildīgs par testu veikšanu.

6.2. Par apstiprinājumu vai apstiprinājuma atteikumu, precizējot izmaiņas, paziņo šos noteikumus piemērojošajām Nolīguma līgumslēdzējām pusēm saskaņā ar 4.3. punktā noteikto procedūru.

6.3. Tipa apstiprinātāja iestāde, kas izsniedz apstiprinājuma paplašinājumu, piešķir paplašinājumam sērijas numuru un informē par to pārējās šos noteikumus piemērojošās Nolīguma līgumslēdzējas puses, izmantojot šo noteikumu 2. pielikumā dotajam paraugam atbilstošu paziņojuma veidlapu.

7. TIPA APSTIPRINĀJUMU PAPLAŠINĀJUMI

7.1. Paplašinājumi attiecībā uz izpūtēja emisijām (I tipa, II tipa un VI tipa tests)

7.1.1. Transportlīdzekļi ar atšķirīgām standartmasām

7.1.1.1. Tipa apstiprinājumu paplašina tikai attiecībā uz tiem transportlīdzekļiem, kuru standartmasai nepieciešams izmantot divas nākamās augstākās ekvivalentās inerces vai jebkuru zemāku ekvivalento inerci.

7.1.1.2. N kategorijas transportlīdzekļiem apstiprinājumu paplašina attiecībā uz transportlīdzekļiem ar mazāku standartmasu, tikai ja jau apstiprināta transportlīdzekļa emisijas ir robežās, kādas noteiktas transportlīdzeklim, kam pieprasīts apstiprinājuma paplašinājums.

7.1.2. Transportlīdzekļi ar atšķirīgiem kopējiem pārnesumskaitļiem

7.1.2.1. Tipa apstiprinājumu paplašina attiecībā uz transportlīdzekļiem ar atšķirīgiem pārnesumskaitļiem, tikai ievērojot zināmus nosacījumus.

7.1.2.2. Lai noteiktu, vai tipa apstiprinājumu var paplašināt, katram pārnesumskaitlim, ko izmanto I tipa un VI tipa testos, nosaka proporciju: E = |(V2 – V1)|/V1, kur pie motora apgriezienu skaita 1 000 min– 1 V1 ir apstiprinātā transportlīdzekļa ātrums un V2 ir tā transportlīdzekļa tipa ātrums, kuram ir pieprasīts apstiprinājuma paplašinājums.

7.1.2.3. Ja katram pārnesumskaitlim E ≤ 8 procentiem, paplašinājumu piešķir bez I tipa un VI tipa testu atkārtošanas.

7.1.2.4. Ja vismaz vienam pārnesumskaitlim E > 8 procentiem un ja katram pārnesumskaitlim E ≤ 13 %, tad jāatkārto I tipa un VI tipa tests. Testus drīkst veikt ražotāja izvēlētā laboratorijā, ja tam piekrīt tehniskais dienests. Testu ziņojumu nosūta par tipa apstiprināšanas testiem atbildīgajam tehniskajam dienestam.

7.1.3. Transportlīdzekļi ar atšķirīgām standartmasām un pārnesumskaitļiem

Tipa apstiprinājumu paplašina attiecībā uz transportlīdzekļiem ar atšķirīgām standartmasām un pārnesumskaitļiem ar nosacījumu, ka tiek izpildīti visi 7.1.1. un 7.1.2. punktā minētie nosacījumi.

7.1.4. Transportlīdzekļi ar periodiski reģenerējošām sistēmām

Transportlīdzekļa tipa, kas aprīkots ar periodiski reģenerējošu sistēmu, apstiprinājumu paplašina attiecībā uz citiem transportlīdzekļiem ar periodiski reģenerējošām sistēmām, kuru turpmāk aprakstītie parametri ir identiski vai ir noteikto pielaižu robežās. Paplašinājums attiecas tikai uz mērījumiem, kas ir specifiski definētajai periodiski reģenerējošajai sistēmai.

7.1.4.1. Identiskie parametri apstiprinājuma paplašināšanai ir šādi. Motoram: a) dedzes process. Periodiski reģenerējošai sistēmai (t. i., katalizators, cietdaļiņu uztvērējs): a) konstrukcija (t. i., ietvēruma veids, dārgmetāla veids, substrāta veids, elementa blīvums); b) tips un darbības princips; c) dozēšana un piedevu sistēma; d) tilpums ± 10 procenti; e) izvietojums (temperatūra ± 50 °C pie ātruma 120 km/h vai maksimālās temperatūras/spiediena piecu procentu atšķirība).

7.1.4.2. K i koeficientu izmantošana transportlīdzekļiem ar atšķirīgām standartmasām Ki koeficientus, kas iegūti saskaņā ar šo noteikumu 13. pielikuma 3. punktā noteiktajām procedūrām transportlīdzekļa tipa ar periodiski reģenerējošu sistēmu tipa apstiprinājumam, drīkst izmantot citiem transportlīdzekļiem, kuri atbilst 7.1.4.1. punktā minētajiem kritērijiem un kuru standartmasa ir divu nākamo augstāko ekvivalento inerču vai jebkuras zemākas ekvivalentās inerces klasē.

7.1.5. Paplašinājuma piemērošana citiem transportlīdzekļiem

Ja paplašinājums piešķirts saskaņā ar 7.1.1. līdz 7.1.4.2. punktu, šādu tipa apstiprinājumu nedrīkst paplašināt attiecībā uz citiem transportlīdzekļiem.

7.2. Paplašinājumi attiecībā uz iztvaikošanas emisijām (IV tipa tests)

7.2.1. Tipa apstiprinājumu paplašina attiecībā uz transportlīdzekļiem, kas aprīkoti ar iztvaikošanas emisiju kontroles sistēmu un atbilst šādiem nosacījumiem: 7.2.1.1. degvielas/gaisa mērīšanas pamatprincips (piem., vienpunkta iesmidzināšana) ir tāds pats; 7.2.1.2. degvielas tvertnes forma un degvielas tvertnes un šķidrās degvielas šļūteņu materiāls ir identiskas; 7.2.1.3. testē šļūteņu šķērsgriezuma un vidējā garuma ziņā visnelabvēlīgākā gadījuma transportlīdzekli. To, vai neidentiski tvaika/šķidruma separatori ir pieņemami, izlemj par tipa apstiprināšanas testiem atbildīgais tehniskais dienests; 7.2.1.4. degvielas tvertnes tilpums ir ± 10 procentu robežās; 7.2.1.5. degvielas tvertnes redukcijas vārsta iestatījums ir identisks; 7.2.1.6. degvielas tvaiku uzglabāšanas metode ir identiska, t. i., uztvērēja forma un tilpums, uzglabāšanas līdzeklis, gaisa attīrītājs (ja to izmanto iztvaikošanas emisiju kontrolei) utt.; 7.2.1.7. attīrīšanas no uzglabātajiem tvaikiem metode ir identiska (piemēram, gaisa plūsma, sākuma punkts vai aizvadīšanas apjoms iepriekšējas sagatavošanas ciklā); un 7.2.1.8. degvielas mērīšanas sistēmas hermētiskas noslēgšanas un ventilēšanas metode ir identiska.

7.2.2. Tipa apstiprinājumu paplašina attiecībā uz transportlīdzekļiem ar: 7.2.2.1. dažādiem motora lielumiem; 7.2.2.2. dažādām motora jaudām; 7.2.2.3. automātiskām un manuālām pārnesumkārbām; 7.2.2.4. divu un četru riteņu piedziņu; 7.2.2.5. dažādiem virsbūves veidiem un 7.2.2.6. dažādu izmēru riteņiem un riepām.

7.3. Paplašinājums attiecībā uz piesārņojuma kontroles ierīču ilgizturību (V tipa tests)

7.3.1. Tipa apstiprinājumu paplašina attiecībā uz dažādiem transportlīdzekļu tipiem ar nosacījumu, ka turpmāk norādītie transportlīdzekļu, motoru vai piesārņojuma kontroles sistēmu parametri ir identiski vai ir noteiktās pielaides robežās. 7.3.1.1. Transportlīdzeklim: inerces kategorija: divas nākamās inerces kategorijas uz augšu un jebkura zemāka inerces kategorija. Kopējā ceļa noslodze pie 80 km/h: +5 procenti un ikviena zemāka vērtība. 7.3.1.2. Motoram: a) cilindru tilpums (± 15 procenti); b) vārstu skaits un vadība; c) degvielas sistēma; d) dzeses sistēmas veids; un e) dedzes process. 7.3.1.3. Piesārņojuma kontroles sistēmas parametri: a) katalītiskie neitralizatori un cieto daļiņu filtri: i) katalītisko neitralizatoru, filtru un elementu skaits; ii) katalītisko neitralizatoru un filtru izmērs (monolīta tilpums ± 10 procenti); iii) katalītiskās darbības veids (oksidēšana, trīskomponentu, NOx uztvērējs ar skābekli bagātā vidē, SCR, NOx katalizators ar skābekli bagātā vidē vai cits); iv) dārgmetālu apjoms (identisks vai lielāks); v) dārgmetālu veids un procentuālā attiecība (± 15 procenti); vi) substrāts (struktūra un materiāls); vii) šūnu blīvums; un viii) temperatūras svārstības ne vairāk kā 50 K pie katalītiskā neitralizatora vai filtra ieejas. Šīs temperatūras svārstības pārbauda stabilizētos apstākļos pie ātruma 120 km/h un I tipa testa slodzes iestatījuma; b) gaisa padeve: i) ir vai nav; ii) tips (gaisa impulss, gaisa sūkņi, cits(-i)); c) EGR: i) ir vai nav; ii) tips (ar dzesēšanu vai bez tās, aktīva vai pasīva vadība, augsts spiediens vai zems spiediens). 7.3.1.4. Ilgizturības testu drīkst veikt, izmantojot transportlīdzekli ar atšķirīgu virsbūves veidu, pārnesumkārbu (automātisko vai manuālo) un riteņu vai riepu izmēru salīdzinājumā ar to, kas ir transportlīdzekļa tipam, kuram pieprasīts tipa apstiprinājums.

7.4. Paplašināšana attiecībā uz iebūvēto diagnostiku

7.4.1. Tipa apstiprinājumu paplašina attiecībā uz dažādiem transportlīdzekļiem ar identisku motoru un emisijas kontroles sistēmām, kā noteikts šo noteikumu 11. pielikuma 2. papildinājumā. Tipa apstiprinājumu paplašina neatkarīgi no šādām transportlīdzekļa īpašībām: a) motora palīgdetaļas; b) riepas; c) ekvivalentā inerce; d) dzeses sistēma; e) kopējais pārnesumskaitlis; f) pārnesumkārbas veids un g) virsbūves veids.

8. RAŽOŠANAS ATBILSTĪBA (COP)

8.1. Katrs transportlīdzeklis, kam ir šajos noteikumos norādītā apstiprinājuma marķējuma zīme, atbilst apstiprinātajam transportlīdzekļa tipam attiecībā uz sastāvdaļām, kas ietekmē gāzveida un daļiņveida piesārņotāju emisiju no motora, emisijas no kartera un iztvaikošanas emisijas. Ražošanas atbilstības procedūras atbilst procedūrām, kas noteiktas 1958. gada Nolīguma (E/ECE/324-E/ECE/TRANS/505/Rev.2) 2. papildinājumā, izpildot šādas prasības: 8.1.1. Attiecīgā gadījumā I, II, III un IV tipa testu un OBD testu veic saskaņā ar šo noteikumu A tabulu. Specifiskas procedūras ražošanas atbilstībai noteiktas šo noteikumu 8.2. līdz 8.6. punktā.

8.2. Transportlīdzekļa atbilstības pārbaude I tipa testam 8.2.1. I tipa testu veic transportlīdzeklim ar tādu pašu specifikāciju, kāda aprakstīta tipa apstiprinājuma sertifikātā. Ja I tipa tests ir jāveic transportlīdzekļa tipa apstiprināšanai, kam ir viens vai vairāki paplašinājumi, I tipa testus veic vai nu transportlīdzeklim, kas aprakstīts sākotnējā informācijas paketē, vai transportlīdzeklim, kas aprakstīts informācijas paketē, kura attiecas uz konkrēto paplašinājumu. 8.2.2. Pēc tipa apstiprinātājas iestādes izdarītās izvēles ražotājs izvēlētajos transportlīdzekļos nedrīkst veikt nekādu regulēšanu. 8.2.2.1. No sērijas nejauši izraugās trīs transportlīdzekļus un tos testē, kā aprakstīts šo noteikumu 5.3.1. punktā. Nolietojuma koeficientus izmanto tādā pašā veidā. Robežvērtības norādītas 5.3.1.4. punkta 1. tabulā. 8.2.2.2. Ja tipa apstiprinātāju iestādi apmierina ražotāja noteiktā ražošanas standartnovirze, testus veic saskaņā ar šo noteikumu 1. papildinājumu. Ja tipa apstiprinātāju iestādi neapmierina ražotāja noteiktā ražošanas standartnovirze, testus veic saskaņā ar šo noteikumu 2. papildinājumu. 8.2.2.3. Sērijveida ražošanu uzskata par atbilstīgu vai neatbilstīgu, pamatojoties uz transportlīdzekļu izlases testu, tiklīdz ir pieņemts lēmums par to, ka tests ir izturēts attiecībā uz visiem piesārņotājiem, vai par to, ka tests nav izturēts attiecībā uz vienu piesārņotāju saskaņā ar attiecīgajā papildinājumā piemērotajiem testēšanas kritērijiem. Ja ir pieņemts lēmums, ka tests ir izturēts attiecībā uz vienu piesārņotāju, šo lēmumu nemaina nekādi papildu testi, ko veic, lai pieņemtu lēmumu attiecībā uz pārējiem piesārņotājiem. Ja attiecībā uz visiem piesārņotājiem nav pieņemts lēmums par to, ka pārbaude ir izturēta, un attiecībā uz vienu piesārņotāju ir pieņemts lēmums par to, ka pārbaude ir izturēta, testu veic ar citu transportlīdzekli (skatīt 2. attēlu). 2. attēls Transportlīdzekļa atbilstības pārbaude 8.2.3. Neatkarīgi no 5.3.1. punkta prasībām testus veic ar transportlīdzekļiem, kas ņemti tieši no ražošanas līnijas. 8.2.3.1. Tomēr pēc ražotāja pieprasījuma testus var veikt ar transportlīdzekļiem, kuru nobraukums ir: a) ne vairāk kā 3 000 km ar dzirksteļaizdedzes motoru aprīkotiem transportlīdzekļiem; b) ne vairāk kā 15 000 km ar kompresijaizdedzes motoru aprīkotiem transportlīdzekļiem. Piestrādes procedūru veic ražotājs, kurš apņemas šiem transportlīdzekļiem neveikt nekādas regulēšanas. 8.2.3.2. Ja ražotājs vēlas transportlīdzekļu piestrādi (“x” km; x ≤ 3 000 km ar dzirksteļaizdedzes motoru aprīkotiem transportlīdzekļiem un x ≤ 15 000 km ar kompresijaizdedzes motoru aprīkotiem transportlīdzekļiem), procedūra ir šāda: a) piesārņotāju emisiju (I tips) mēra pie nulles un “x” km pirmajam testētajam transportlīdzeklim; b) emisiju izmaiņu koeficientu starp nulles un “x” km aprēķina katram piesārņotājam: Emisijas “x” km/Emisijas nulle km. Tas drīkst būt mazāks nekā 1; un c) pārējos transportlīdzekļus nepiestrādā, bet to nulles km emisijas reizina ar izmaiņu koeficientu. Šajā gadījumā ņem šādas vērtības: i) vērtības pie “x” km pirmajam transportlīdzeklim; ii) vērtības pie nulles km, reizinātas ar izmaiņu koeficientu, pārējiem transportlīdzekļiem. 8.2.3.3. Visus testus veic ar pārdošanā esošu degvielu. Tomēr pēc ražotāja pieprasījuma drīkst izmantot standartdegvielas, kas aprakstītas šo noteikumu 10. pielikumā vai 10.a pielikumā.

8.3. Transportlīdzekļa atbilstības pārbaude III tipa testam 8.3.1. Ja ir jāveic III tipa tests, to veic visiem transportlīdzekļiem, kas izvēlēti I tipa ražošanas atbilstības testam, kas aprakstīts šo noteikumu 8.2. punktā. Piemēro šo noteikumu 6. pielikuma nosacījumus.

8.4. Transportlīdzekļa atbilstības pārbaude IV tipa testam 8.4.1. Ja ir jāveic IV tipa tests, to veic saskaņā ar šo noteikumu 7. pielikumu.

8.5. Transportlīdzekļa atbilstības pārbaude attiecībā uz iebūvēto diagnostiku ( OBD ) 8.5.1. Ja ir jāveic OBD sistēmas veiktspējas verifikācija, to veic saskaņā ar šādām prasībām. 8.5.1.1. Ja apstiprinātāja iestāde konstatē, ka ražošanas kvalitāte šķiet neapmierinoša, nejaušas izlases veidā no sērijas ņem transportlīdzekli un pakļauj to testiem, kas aprakstīti šo noteikumu 11. pielikuma 1. papildinājumā. 8.5.1.2. Ražošanu uzskata par atbilstīgu, ja šis transportlīdzeklis atbilst šo noteikumu 11. pielikuma 1. papildinājumā aprakstīto testu prasībām. 8.5.1.3. Ja no sērijas ņemts transportlīdzeklis neatbilst 8.5.1.1. punkta prasībām, nejaušas izlases veidā no sērijas ņem vēl četru transportlīdzekļu paraugu un pakļauj to testiem, kas aprakstīti šo noteikumu 11. pielikuma 1. papildinājumā. Testus drīkst veikt transportlīdzekļiem ar piestrādi ne vairāk kā 15 000 km. 8.5.1.4. Ražošanu uzskata par atbilstīgu, ja vismaz trīs transportlīdzekļi atbilst šo noteikumu 11. pielikuma 1. papildinājumā aprakstīto testu prasībām.

8.6. Ar LPG vai NG /biometānu darbināma transportlīdzekļa atbilstības pārbaude 8.6.1. Ražošanas atbilstības testus drīkst veikt ar pārdošanā esošu degvielu, kuras C3/C4 attiecība ir robežās starp šo attiecību standartdegvielām LPG gadījumā vai kuras Wobbe indekss ir robežās starp šo indeksu galējām standartdegvielām NG gadījumā. Tādā gadījumā tipa apstiprinātājai iestādei iesniedz degvielas analīzi.

9. ATBILSTĪBA EKSPLUATĀCIJĀ

9.1. Ievads

Šajā punktā noteiktas prasības izpūtēja emisiju un OBD (ieskaitot IUPRM ) atbilstībai ekspluatācijā saskaņā ar šiem noteikumiem apstiprinātiem transportlīdzekļu tipiem.

9.2. Atbilstības ekspluatācijā audits

9.2.1. Tipa apstiprinātāja iestāde veic atbilstības ekspluatācijā auditu, pamatojoties uz jebkādu ražotāja rīcībā esošu atbilstošu informāciju, saskaņā ar tām pašām procedūrām, kas definētas ražošanas atbilstībai 1958. gada Nolīguma (E/ECE/324-E/ECE/TRANS/505/Rev.2) 2. papildinājumā. Ražotāja iesniegtos pārraudzības ekspluatācijā ziņojumus var papildināt ar tipa apstiprinātājas iestādes informāciju un līgumslēdzējas puses pārraudzības testiem.

9.2.2. Šo noteikumu 4. papildinājuma App4/1. un App4/2. attēls ilustrē atbilstības ekspluatācijā pārbaudes procedūru. Atbilstības ekspluatācijā pārbaudes process aprakstīts šo noteikumu 5. papildinājumā.

9.2.3. Kā daļu no informācijas, kas sniegta atbilstības ekspluatācijā kontrolei, pēc tipa apstiprinātājas iestādes pieprasījuma ražotājs ziņo tipa apstiprinātājai iestādei par garantijas laikā izteiktajām pretenzijām, remontdarbiem garantijas laikā unOBD kļūmēm, kas reģistrētas tehniskajā apkopē, atbilstīgi tipa apstiprināšanas laikā saskaņotajam formātam. Informācijā detalizēti norāda ar emisijām saistīto sastāvdaļu un sistēmu kļūmju biežumu un būtību. Ziņojumus sagatavo vismaz reizi gadā par katru transportlīdzekļa modeli laika posmā līdz pieciem gadiem vai līdz 100 000 km nobraukumam, atkarībā no tā, kas iestājas agrāk.

9.2.4. Ekspluatācijas saimi definējošie parametri Ekspluatācijas saimi drīkst definēt ar konstrukcijas pamatparametriem, kas ir kopīgi visiem saimes transportlīdzekļiem. Attiecīgi transportlīdzekļu tipus var uzskatīt par piederošiem tai pašai ekspluatācijas saimei, ja tiem ir kopīgi šādi parametri vai tie ir noteiktās pielaides robežās: 9.2.4.1. dedzes process (divtaktu, četrtaktu, rotācijas); 9.2.4.2. cilindru skaits; 9.2.4.3. cilindru bloka konfigurācija (rindas, V-veida, radiāla, horizontāli opozīta, cita). Cilindru slīpums vai vērsums nav kritērijs; 9.2.4.4. motora barošanas metode (piem., netiešā vai tiešā iesmidzināšana); 9.2.4.5. dzeses sistēmas veids (gaisa, ūdens, eļļas); 9.2.4.6. gaisa padeves metode (atmosfēriskā, ar spiedienu); 9.2.4.7. motoram paredzētā degviela (benzīns, dīzeļdegviela, NG/biometāns, LPG utt.). Divu degvielu transportlīdzekļus drīkst grupēt ar konkrētas degvielas transportlīdzekļiem ar nosacījumu, ka viena degviela ir kopīga; 9.2.4.8. katalītiskā neitralizatora tips (trīskomponentu katalītiskais neitralizators, NOx uztvērējs ar skābekli bagātā vidē, SCR, NOx katalizators ar skābekli bagātā vidē vai cits(-i)); 9.2.4.9. cietdaļiņu uztvērēja tips (ir vai nav); 9.2.4.10. izplūdes gāzu recirkulācija (ir vai nav, dzesēta vai nedzesēta) un 9.2.4.11. saimes lielākā motora cilindru tilpums mīnus 30 procenti.

9.2.5. Informācijas prasības Tipa apstiprinātāja iestāde veic atbilstības ekspluatācijā auditu, pamatojoties uz ražotāja sniegto informāciju. Šādā informācijā iekļauti jo īpaši šādi dati: 9.2.5.1. ražotāja nosaukums un adrese; 9.2.5.2. ražotāja pilnvarotā pārstāvja tajās jomās, ko ietver ražotāja sniegtā informācija, nosaukums, adrese, tālruņa un faksa numurs un e-pasta adrese; 9.2.5.3. ražotāja informācijā ietverto transportlīdzekļu modeļa(-u) nosaukums(-i); 9.2.5.4. attiecīgā gadījumā ražotāja informācijā iekļauto transportlīdzekļa tipu saraksts, t. i., attiecībā uz izpūtēja emisijām – ekspluatācijas saimes grupa saskaņā ar šo noteikumu 9.2.4. punktu un attiecībā uz OBD un IUPRM – OBD saime saskaņā ar šo noteikumu 11. pielikuma 2. papildinājumu; 9.2.5.5. transportlīdzekļa identifikācijas numura (VIN) kodi, kas attiecas uz šiem transportlīdzekļu tipiem saimes ietvaros (VIN prefikss); 9.2.5.6. tipa apstiprinājuma numuri, kas attiecas uz šiem transportlīdzekļu tipiem transportlīdzekļu saimes ietvaros, attiecīgā gadījumā iekļaujot visu paplašinājumu un ekspluatācijas laikā veikto remontu/atsaukumu (brāķa pārstrādes) numurus; 9.2.5.7. ražotāja informācijā ietverto transportlīdzekļu tipa apstiprinājumu paplašinājumu, ekspluatācijas laikā veikto remontu/atsaukumu detalizācija (ja to pieprasa tipa apstiprinātāja iestāde); 9.2.5.8. laika periods, par kuru ražotāja informācija apkopota; 9.2.5.9. ražotāja informācijā ietvertais transportlīdzekļa ražošanas periods (piem., 2014. kalendārajā gadā ražoti transportlīdzekļi); 9.2.5.10. ražotāja atbilstības ekspluatācijā pārbaudes procedūra, norādot: a) transportlīdzekļa atrašanās vietas noteikšanas metodi; b) transportlīdzekļa atlases un atteikšanas kritērijus; c) programmā izmantotos testu veidus un procedūras; d) ekspluatācijas saimes grupas ražotāja pieņemšanas/atteikšanas kritērijus; e) ģeogrāfisko(-os) apgabalu(-us), par kuru(-iem) ražotājs apkopojis informāciju un f) izmantoto parauga lielumu un paraugu ņemšanas plānu; 9.2.5.11. ražotāja atbilstības ekspluatācijā procedūras rezultāti, norādot: a) programmā ietverto transportlīdzekļu identifikāciju (testēts vai nav testēts). Identifikācija ietver: i) modeļa nosaukumu; ii) transportlīdzekļa identifikācijas numuru (VIN); iii) transportlīdzekļa reģistrācijas numuru; iv) ražošanas datumu; v) izmantošanas reģionu (ja zināms) un vi) uzstādītās riepas (tikai attiecībā uz izpūtēja emisijām); b) iemeslu(-us), kādēļ transportlīdzeklis nav ietverts paraugā; c) katra paraugā iekļautā transportlīdzekļa tehniskās apkopes vēsturi (ieskaitot jebkāda brāķa pārstrādi); d) katra paraugā iekļautā transportlīdzekļa remontu vēsturi (ja zināma); un e) testa datus, ieskaitot: i) testa/lejupielādes datumu; ii) testa/lejupielādes vietu; un iii) transportlīdzekļa odometra rādījumu; tikai attiecībā uz izpūtēja emisijām: iv) testa degvielas specifikācijas (piem., testa standartdegviela vai pārdošanā esoša degviela); v) testa apstākļus (temperatūra, mitrums, dinamometra inerces masa); vi) dinamometra iestatījumus (piem., jaudas iestatījums); un vii) testa rezultātus (vismaz trim dažādiem transportlīdzekļiem saimē) un tikai attiecībā uz IUPRM: viii) visus nepieciešamos datus, kas lejupielādēti no transportlīdzekļa; un ix) veiktspējas ekspluatācijā koeficientu IUPRM katrai pārraugierīcei. 9.2.5.12. OBD sistēmas ziņojumu reģistrs 9.2.5.13. Attiecībā uz IUPRM paraugu ņemšanu norāda: a) visu atlasīto transportlīdzekļu katras pārraugierīces vidējo veiktspējas ekspluatācijā koeficientu IUPRM saskaņā ar šo noteikumu 11. pielikuma 1. papildinājuma 7.1.4. un 7.1.5. punktu; b) atlasīto transportlīdzekļu procentuālo skaitu, kuriem IUPRM ir lielāks par vai vienāds ar minimālo vērtību, ko piemēro pārraugierīcei saskaņā ar šo noteikumu 11. pielikuma 1. papildinājuma 7.1.4. un 7.1.5. punktu.

9.3. Transportlīdzekļu atlase atbilstības ekspluatācijā pārbaudei

9.3.1. Ražotāja apkopotajai informācijai jābūt pietiekami visaptverošai, lai nodrošinātu, ka atbilstību ekspluatācijā var novērtēt normālos izmantošanas apstākļos. Ražotājs ņem paraugus vismaz divās līgumslēdzējās pusēs, kur transportlīdzekļa ekspluatācijas apstākļi ievērojami atšķiras. Izvēloties līgumslēdzējas puses, ņem vērā tādus faktorus kā degvielas atšķirības, apkārtējās vides apstākļi, vidējais ātrums uz ceļiem un braukšanas pa pilsētu/automaģistrāli sadalījumu. Tikai OBD IUPRM testiem paraugā iekļauj transportlīdzekļus, kas atbilst šo noteikumu 3. papildinājuma 2.2.1. punkta kritērijiem.

9.3.2. Izvēloties nolīguma puses transportlīdzekļu paraugu ņemšanai, ražotājs drīkst izvēlēties transportlīdzekļus no līgumslēdzējas puses, kuru uzskata par īpaši reprezentatīvu. Šādā gadījumā ražotājs uzskatāmi pierāda tipa apstiprinājumu piešķīrušajai tipa apstiprinātājai iestādei, ka izvēle bijusi reprezentatīva (piem., tirgus, kurā gada laikā pārdots visvairāk konkrētās saimes transportlīdzekļu attiecīgajā līgumslēdzējā pusē). Ja saimei nepieciešama vairāk nekā vienas paraugu kopas testēšana, kā noteikts šo noteikumu 9.3.5. punktā, transportlīdzekļiem otrajā un trešajā paraugu kopā jāatspoguļo atšķirīgi transportlīdzekļa ekspluatācijas apstākļi salīdzinājumā ar pirmajai paraugu kopai atlasītajiem.

9.3.3. Emisiju testus drīkst veikt testēšanas vietā, kas atrodas tirgū vai reģionā, kurš atšķiras no tā, kur transportlīdzekļi atlasīti.

9.3.4. Ražotājs nepārtraukti veic izpūtēja emisiju atbilstības ekspluatācijā testus, atspoguļojot uz transportlīdzekļu ekspluatācijas doto saimi attiecināmu transportlīdzekļu tipu ražošanas ciklu. Maksimālais laika posms starp divu atbilstības ekspluatācijā pārbaužu uzsākšanu nedrīkst pārsniegt 18 mēnešus. Ja uz transportlīdzekļa tipu attiecas tipa apstiprinājuma paplašinājums, saskaņā ar kuru nebija vajadzīgs emisiju tests, šo laika posmu drīkst pagarināt līdz 24 mēnešiem.

9.3.5. Parauga lielums 9.3.5.1 Piemērojot šo noteikumu 4. papildinājumā minēto statistisko procedūru (piem., izpūtēja emisijām), paraugu kopu skaits ir atkarīgs no ekspluatācijas saimes gada pārdošanas apjoma kādas reģionālas organizācijas (piem., Eiropas Savienības) teritorijās, kā noteikts 4. tabulā.



4. tabula Parauga lielums Reģistrācijas — kalendārā gada laikā (izpūtēja emisiju testiem), — OBD saimes transportlīdzekļi ar IUPR paraugu ņemšanas periodā Paraugu kopu skaits Līdz 100 000 1 100 001 līdz 200 000 2 Vairāk par 200 000 3 9.3.5.2. Attiecībā uz IUPR nepieciešamais paraugu kopu skaits ir aprakstīts 4. tabulā un pamatojas uz OBD saimes transportlīdzekļu skaitu, kas apstiprināti ar IUPR (uz kuriem attiecas paraugu ņemšana). IUPR saimes pirmajā paraugu ņemšanas periodā par paraugu ņemšanai pakļautiem uzskata visus saimes transportlīdzekļa tipus, kas apstiprināti ar IUPR. Turpmākajos paraugu ņemšanas periodos par paraugu ņemšanai pakļautiem uzskata tikai tos transportlīdzekļa tipus, kas nav iepriekš testēti vai kuru emisiju apstiprinājums ticis paplašināts pēc iepriekšējā paraugu ņemšanas perioda. Saimēm, ko veido mazāk par 5 000 reģistrācijām, kas pakļautas paraugu ņemšanai periodā, minimālais transportlīdzekļu skaits paraugu kopā ir seši. Visām pārējām saimēm minimālais transportlīdzekļu skaits paraugu kopā ir piecpadsmit. Katra paraugu kopa pienācīgi pārstāv pārdošanas raksturu, t. i., ir pārstāvēti vismaz lielā apjomā pārdoti transportlīdzekļu tipi (≥ 20 procenti no saimes kopumā). Mazās sērijās ražoti transportlīdzekļi, kuru skaits ir mazāks nekā 1 000 transportlīdzekļu uz OBD saimi, ir atbrīvoti no minimālajām IUPR prasībām, kā arī no prasības pierādīt to atbilstību tipa apstiprinātājai iestādei.

9.4. Pamatojoties uz 9.2. punktā minēto auditu, tipa apstiprinātāja iestāde pieņem vienu no šādiem lēmumiem un rīkojas šādi: a) nolemj, ka transportlīdzekļa tipa vai transportlīdzekļu ekspluatācijas saimes, vai OBD saimes atbilstība ekspluatācijā ir apmierinoša, un neveic turpmāku rīcību; b) nolemj, ka ražotāja sniegtā informācija nav pietiekama lēmuma pieņemšanai, un pieprasa ražotājam papildu informāciju vai testu datus; c) nolemj, ka, pamatojoties uz tipa apstiprinātājas iestādes vai līgumslēdzējas puses pārraudzības testu programmu datiem, ražotāja sniegtā informācija nav pietiekama lēmuma pieņemšanai, un pieprasa ražotājam papildu informāciju vai testu datus; vai d) nolemj, ka transportlīdzekļu tipa, kas ir daļa no ekspluatācijas saimes vai OBD saimes, atbilstība ekspluatācijā nav apmierinoša, un iniciē šī transportlīdzekļa tipa vai OBD saimes testus saskaņā ar šo noteikumu 3. papildinājumu. Ja saskaņā ar IUPRM auditu šo noteikumu 3. papildinājuma 6.1.2. punkta a) vai b) apakšpunkta testa kritēriji ir izpildīti attiecībā uz transportlīdzekļiem paraugu kopā, tipa apstiprinātāja iestāde rīkojas, kā iepriekš aprakstīts d) apakšpunktā. 9.4.1. Ja I tipa testus uzskata par nepieciešamiem, lai pārbaudītu emisijas kontroles ierīču atbilstību prasībām veiktspējai ekspluatācijā, šos testus veic, izmantojot testa procedūru, kas atbilst šo noteikumu 4. papildinājumā noteiktajiem statistikas kritērijiem. 9.4.2. Tipa apstiprinātāja iestāde sadarbībā ar ražotāju atlasa transportlīdzekļu paraugu ar pietiekamu nobraukumu, kuru izmantošana normālos apstākļos ir pamatoti apstiprināma. Par transportlīdzekļu atlasi paraugam apspriežas ar ražotāju un ļauj tam piedalīties transportlīdzekļu atbilstības pārbaudēs. 9.4.3. Ražotājam tipa apstiprinātājas iestādes uzraudzībā ražotājam ir atļauts veikt pat destruktīva rakstura pārbaudes tiem transportlīdzekļiem, kuru emisijas līmeņi pārsniedz robežvērtības, lai noteiktu iespējamos, ar ražotāju nesaistītos pasliktināšanās cēloņus (piem., svinu saturoša benzīna izmantošana pirms testa dienas). Ja pārbaužu rezultāti apstiprina šādus cēloņus, šos testu rezultātus neietver atbilstības pārbaudē.

10. SANKCIJAS PAR RAŽOŠANAS NEATBILSTĪBU

10.1. Apstiprinājumu, kas transportlīdzekļu tipam piešķirts saskaņā ar šiem noteikumiem, drīkst anulēt, ja netiek izpildītas šo noteikumu 8.1. punktā noteiktās prasības vai ja izraudzītais transportlīdzeklis vai transportlīdzekļi neiztur 8.1.1. punktā noteiktos testus.

10.2. Ja šos noteikumus piemērojoša līgumslēdzēja puse anulē tās iepriekš piešķirtu apstiprinājumu, tā nekavējoties informē par to pārējās šos noteikumus piemērojošās līgumslēdzējas puses, izmantojot šo noteikumu 2. pielikumā dotajam paraugam atbilstošu paziņojuma veidlapu.

11. RAŽOŠANAS PILNĪGA IZBEIGŠANA

Ja apstiprinājuma turētājs pilnībā izbeidz ražot saskaņā ar šiem noteikumiem apstiprināta transportlīdzekļa tipu, tas attiecīgi informē apstiprinājumu piešķīrušo tipa apstiprinātāju iestādi. Saņēmusi attiecīgo paziņojumu, šī iestāde informē par to pārējās šos noteikumus piemērojošās 1958. gada Nolīguma līgumslēdzējas puses, izmantojot šo noteikumu 2. pielikumā dotajam paraugam atbilstošas veidlapas kopijas.

12. PĀREJAS NOTEIKUMI

12.1. Vispārīgi noteikumi

12.1.1. No dienas, kad oficiāli stājas spēkā 07. sērijas grozījumi, neviena šos noteikumus piemērojoša līgumslēdzēja puse neatsaka piešķirt apstiprinājumu saskaņā ar šiem noteikumiem, kuri grozīti ar 07. sērijas grozījumiem.

12.1.2. No dienas, kad oficiāli stājas spēkā ANO noteikumu Nr. 83 07. sērijas grozījumu 5. papildinājums, un atkāpjoties no līgumslēdzēju pušu pienākumiem iepriekš 12.1.1. punktā noteiktā pārejas laikā, līgumslēdzējas puses, kas piemēro šos noteikumus un piemēro to nacionālajās/reģionālajās teritorijās arī vispārēji harmonizēto mazas noslodzes transportlīdzekļu testa procedūru (WLTP), kas noteikta ANO Vispārējos tehniskajos noteikumos Nr. 15, vairs nedrīkst atzīt tipa apstiprinājumus, kas piešķirti, pamatojoties uz šiem noteikumiem, kā alternatīvu atbilstībai to nacionālajiem/reģionālajiem tiesību aktiem.

12.2. Tipa apstiprinājumi

12.2.1. No dienas, kad oficiāli stājas spēkā 07. sērijas grozījumi, M vai N1 kategorijas (I klases) transportlīdzekļiem un no 2015. gada 1. septembra N1 kategorijas (II un III klases) un N2 kategorijas transportlīdzekļiem šos noteikumus piemērojošās līgumslēdzējas puses piešķir apstiprinājumus jauniem transportlīdzekļu tipiem tikai tad, ja tie atbilst: a) I tipa testam piemērojamajām robežām, kas noteiktas šo noteikumu 5.3.1.4. punkta 1. tabulā; un b) OBD pagaidu robežvērtībām, kas noteiktas šo noteikumu 11. pielikuma 3.3.2.2. punkta A11/2. tabulā.

12.2.2. No 2015. gada 1. septembra attiecībā uz M vai N1 kategorijas (I klases) transportlīdzekļiem un no 2016. gada 1. septembra N1 kategorijas (II un III klases) un N2 kategorijas transportlīdzekļiem šos noteikumus piemērojošajām līgumslēdzējām pusēm nav pienākuma atzīt tipa apstiprinājumu, kas nav piešķirts saskaņā ar šo noteikumu 07. sērijas grozījumiem un kas neatbilst: a) I tipa testam piemērojamajām robežām, kas noteiktas šo noteikumu 5.3.1.4. punkta 1. tabulā; un b) OBD pagaidu robežvērtībām, kas noteiktas šo noteikumu 11. pielikuma 3.3.2.2. punkta A11/2. tabulā.

12.2.3. No 2017. gada 1. septembra attiecībā uz M vai N1 kategorijas (I klases) transportlīdzekļiem un no 2018. gada 1. septembra N1 kategorijas (II un III klases) un N2 kategorijas transportlīdzekļiem šos noteikumus, kas grozīti ar 07. sērijas grozījumiem, piemērojošās līgumslēdzējas puses piešķir apstiprinājumus jauniem transportlīdzekļu tipiem tikai tad, ja tie atbilst: a) I tipa testam piemērojamajām robežām, kas noteiktas 5.3.1.4. punkta 1. tabulā; un b) OBD galīgajām robežvērtībām, kas noteiktas šo noteikumu 11. pielikuma 3.3.2.1. punkta A11/1. tabulā.

12.2.4. No 2018. gada 1. septembra attiecībā uz M vai N1 kategorijas (I klases) transportlīdzekļiem un no 2019. gada 1. septembra N1 kategorijas (II un III klases) un N2 kategorijas transportlīdzekļiem šos noteikumus piemērojošajām līgumslēdzējām pusēm nav pienākuma atzīt tipa apstiprinājumu, kas nav piešķirts saskaņā ar šo noteikumu 07. sērijas grozījumiem un kas neatbilst: a) I tipa testam piemērojamajām robežām, kas noteiktas šo noteikumu 5.3.1.4. punkta 1. tabulā; un b) OBD galīgajām robežvērtībām, kas noteiktas šo noteikumu 11. pielikuma 3.3.2.1. punkta A11/1. tabulā.

12.3. Īpaši noteikumi

12.3.1. Šos noteikumus piemērojošās līgumslēdzējas puses drīkst turpināt piešķirt apstiprinājumus tādiem transportlīdzekļiem, kuri atbilst jebkuras iepriekšējās sērijas grozījumiem vai jebkuram šo noteikumu līmenim ar nosacījumu, ka transportlīdzekļi ir paredzēti pārdošanai vai eksportam uz valstīm, kas saistītās prasības piemēro savos nacionālajos tiesību aktos.

13. PAR APSTIPRINĀJUMA TESTU VEIKŠANU ATBILDĪGO TEHNISKO DIENESTU UN TIPA APSTIPRINĀTĀJU IESTĀŽU NOSAUKUMI UN ADRESES

Šos noteikumus piemērojošās 1958. gada Nolīguma līgumslēdzējas puses paziņo Apvienoto Nāciju Organizācijas sekretariātam to tehnisko dienestu nosaukumus un adreses, kas atbildīgi par apstiprināšanas testu veikšanu, un tipa apstiprinātāju iestāžu nosaukumus un adreses, kas piešķir apstiprinājumu un kurām nosūta veidlapas, kas apliecina citās valstīs izdotu apstiprinājumu vai apstiprinājuma paplašinājumu, atteikumu vai anulēšanu.









1. PAPILDINĀJUMS

Ražošanas atbilstības prasību verifikācijas procedūra, ja ražotāja norādītā ražošanas standartnovirze ir apmierinoša

1. Šajā papildinājumā ir aprakstīta procedūra, kas jāizmanto, lai verificētu ražošanas atbilstību I tipa testam, ja ražotāja ražošanas standartnovirze ir apmierinoša.

2. Ja minimālais parauga apjoms ir trīs vienības, paraugu ņemšanas procedūra ir noteikta tā, ka varbūtība kopai ar 40 procentiem bojātu ražojumu izturēt testu ir 0,95 (ražotāja risks = pieci procenti), savukārt varbūtība kopai ar 65 procentiem bojātu ražojumu tikt pieņemtai ir 0,1 (patērētāja risks = 10 procenti).

3. Katram šo noteikumu 5.3.1.4. punktā 1. tabulā minētajam piesārņotājam izmanto šādu procedūru (skatīt 2. attēlu 8.2. punktā). Ņemot: L = piesārņotāja robežvērtības naturālais logaritms, xi = parauga i-tā transportlīdzekļa mērījuma naturālais logaritms, s = aplēstā ražošanas standartnovirze (pēc mērījumu naturālo logaritmu noteikšanas), n = esošais parauga numurs.

4. Paraugam aprēķina testa statistiku, kas kvantificē standartnoviržu summu no robežas un ko definē šādi:

5. Tad: 5.1. ja testa statistika ir lielāka par izturēta testa vērtību, kas dota App1/1. tabulā konkrētajam parauga apjomam, piesārņotājs ir izturējis testu; 5.2. ja testa statistika ir mazāka par neizturēta testa vērtību, kas dota App1/1. tabulā konkrētajam parauga apjomam, piesārņotājs nav izturējis testu; citādā gadījumā testē papildu transportlīdzekli un veic atkārtotu aprēķinu paraugam, kura apjoms ir par vienu vienību lielāks.



App1/1. tabula Izturēta testa vērtības parauga apjomam Kopējais skaits testēto transportlīdzekļu (konkrētā parauga apjoms) Robežvērtības lēmumam par izturētu testu Robežvērtības lēmumam par neizturētu testu 3 3,327 – 4,724 4 3,261 – 4,79 5 3,195 – 4,856 6 3,129 – 4,922 7 3,063 – 4,988 8 2,997 – 5,054 9 2,931 – 5,12 10 2,865 – 5,185 11 2,799 – 5,251 12 2,733 – 5,317 13 2,667 – 5,383 14 2,601 – 5,449 15 2,535 – 5,515 16 2,469 – 5,581 17 2,403 – 5,647 18 2,337 – 5,713 19 2,271 – 5,779 20 2,205 – 5,845 21 2,139 – 5,911 22 2,073 – 5,977 23 2,007 – 6,043 24 1,941 – 6,109 25 1,875 – 6,175 26 1,809 – 6,241 27 1,743 – 6,307 28 1,677 – 6,373 29 1,611 – 6,439 30 1,545 – 6,505 31 1,479 – 6,571 32 – 2,112 – 2,112









2. PAPILDINĀJUMS

Ražošanas atbilstības prasību verifikācijas procedūra, ja ražotāja norādītā ražojumu standartnovirze ir neapmierinoša vai nav pieejama

1. Šajā papildinājumā ir aprakstīta procedūra, ko piemēro, lai verificētu ražošanas atbilstību I tipa testa prasībām, ja ražotāja sniegtie pierādījumi par ražošanas standartnovirzi ir neapmierinoši vai nav pieejami.

2. Ja minimālais parauga apjoms ir trīs vienības, paraugu ņemšanas procedūra ir noteikta tā, ka varbūtība kopai ar 40 procentiem bojātu ražojumu izturēt testu ir 0,95 (ražotāja risks = pieci procenti), savukārt varbūtība kopai ar 65 procentiem bojātu ražojumu tikt pieņemtai ir 0,1 (patērētāja risks = 10 procenti).

3. Piesārņotāju mērījumus, kas aprakstīti šo noteikumu 5.3.1.4. punktā 1. tabulā, uzskata par logaritmiski normālsadalītiem, un tos vispirms pārveido naturālos logaritmos. Ar m0 un m attiecīgi apzīmē minimālo un maksimālo parauga apjomu (m0 = 3 un m = 32) un ar n apzīmē konkrētā parauga apjomu.

4. Ja mērījumu sērijas mērījumu naturālie logaritmi ir x1, x2 …, xi un L ir piesārņotāja robežvērtības naturālais logaritms, tad: d1 = x1 – L un

5. Lēmuma par testa izturēšanu (An) un neizturēšanu (Bn) skaitliskās vērtības atkarībā no konkrētā parauga lieluma dotas App2/1. tabulā. Testa statistika ir attiecība

, un, lai noteiktu, vai sērija ir izturējusi vai nav izturējusi testu, to izmanto šādi: Attiecībā uz mo ≤ n ≤ m i) sērija testu ir izturējusi, ja

ii) sērija testu nav izturējusi, ja

iii) veic vēl vienu mērījumu, ja



6. Piezīmes Testa statistikas secīgo vērtību uzskaitei ir lietderīgi izmantot šādas rekursīvas formulas: (n = 2, 3, … ;

; V1 = 0)



App2/1. tabula Minimālais parauga apjoms = 3 Parauga lielums (n) Robežvērtība lēmumam par izturētu testu (An) Robežvērtības lēmumam par neizturētu testu (Bn) 3 – 0,80381 16,64743 4 – 0,76339 7,68627 5 – 0,72982 4,67136 6 – 0,69962 3,25573 7 – 0,67129 2,45431 8 – 0,64406 1,94369 9 – 0,61750 1,59105 10 – 0,59135 1,33295 11 – 0,56542 1,13566 12 – 0,53960 0,97970 13 – 0,51379 0,85307 14 – 0,48791 0,74801 15 – 0,46191 0,65928 16 – 0,43573 0,58321 17 – 0,40933 0,51718 18 – 0,38266 0,45922 19 – 0,35570 0,40788 20 – 0,32840 0,36203 21 – 0,30072 0,32078 22 – 0,27263 0,28343 23 – 0,24410 0,24943 24 – 0,21509 0,21831 25 – 0,18557 0,18970 26 – 0,15550 0,16328 27 – 0,12483 0,13880 28 – 0,09354 0,11603 29 – 0,06159 0,09480 30 – 0,02892 0,07493 31 0,00449 0,05629 32 0,03876 0,03876









3. PAPILDINĀJUMS

ATBILSTĪBAS EKSPLUATĀCIJĀ PĀRBAUDE

1. IEVADS

Šajā papildinājumā ir noteikti šo noteikumu 9.3. un 9.4. punktā minētie kritēriji attiecībā uz transportlīdzekļu atlasi testēšanai un procedūras atbilstības ekspluatācijā kontrolei.

2. ATLASES KRITĒRIJI

Kritēriji izvēlētā transportlīdzekļa pieņemšanai attiecībā uz izpūtēja emisijām ir noteikti šī papildinājuma 2.1. līdz 2.8. punktā un attiecībā uz IUPRM ir noteikti šī papildinājuma 2.1. līdz 2.5. punktā. Informāciju iegūst transportlīdzekļa izpētē un intervijā ar īpašnieku/vadītāju.

2.1. Transportlīdzeklim jāpieder tādam transportlīdzekļa tipam, kas ir apstiprināts saskaņā ar šiem noteikumiem un kam ir atbilstības sertifikāts saskaņā ar 1958. gada Nolīgumu. Tam jābūt reģistrētam un izmantotam kādas līgumslēdzējas puses valstī.

2.2. Transportlīdzeklim ir jābūt ekspluatētam vismaz 15 000 km vai sešus mēnešus, vadoties pēc tā, kas sasniegts vēlāk, un ne vairāk kā 100 000 km vai piecus gadus, vadoties pēc tā, kas sasniegts ātrāk. 2.2.1. IUPRM pārbaudei testa paraugu izlasē iekļauj tikai šādus transportlīdzekļus: a) kas ir savākuši pārraugierīces testam pietiekamus transportlīdzekļa ekspluatācijas datus. Attiecībā uz pārraugierīcēm, kurām saskaņā ar šo noteikumu 11. pielikuma 1. papildinājuma 7.6.1. punktu jāsasniedz noteikts pārraugierīces veiktspējas ekspluatācijā koeficients un jāizseko un jāziņo koeficienta dati, pietiekami transportlīdzekļa darbības dati nozīmē, ka saucējs atbilst turpmāk minētajiem kritērijiem. Testējamās pārraugierīces saucējam, kā noteikts šo noteikumu 11. pielikuma 1. papildinājuma 7.3. un 7.5. punktā, jābūt vienādam ar vai lielākam par vienu no šādām vērtībām: i) 75 – iztvaikošanas sistēmu pārraugierīcēm, sekundāras gaisa sistēmas pārraugierīcēm un pārraugierīcēm, kurām lieto palielinātu saucēju atbilstīgi šo noteikumu 11. pielikuma 1. papildinājuma 7.3.2. punkta a), b) vai c) apakšpunktam (piem., aukstās iedarbināšanas pārraugierīces, gaisa kondicionēšanas sistēmas pārraugierīces utt.); vai ii) 25 – cieto daļiņu filtru pārraugierīcēm un oksidēšanās katalizatoru pārraugierīcēm, kuras lieto palielinātu saucēju atbilstīgi šo noteikumu 11. pielikuma 1. papildinājuma 7.3.2. punkta d) apakšpunktam; vai iii) 150 – katalizatora, skābekļa sensors, EGR sistēmas, VVT un visu pārējo sastāvdaļu pārraugierīcēm; b) kuriem nav veiktas neatļautas iejaukšanās vai kuri nav aprīkoti ar papildu vai pārveidotām daļām, kas izraisītu OBD sistēmas neatbilstu šo noteikumu 11. pielikuma prasībām.

2.3. Ir jābūt uzturēšanas reģistrējumam, kas parāda, ka transportlīdzeklis ticis pienācīgi uzturēts, piem., tam ir veikta tehniskā apkope saskaņā ar ražotāja ieteikumiem.

2.4. Transportlīdzeklim nedrīkst būt nesaudzīgas izmantošanas pazīmes (piem., sacīkšu braukšana, pārslodze, nepareizas degvielas lietošana vai cita nepienācīga izmantošana), vai citi faktori (piem., neatļautas iejaukšanās), kas varētu ietekmēt emisiju veiktspēju. Ņem vērā datorā saglabāto kļūdas kodu un nobraukuma informāciju. Transportlīdzekli neatlasa testēšanai, ja datorā uzglabātā informācija rāda, ka šis transportlīdzeklis ir darbināts pēc kļūdas koda saglabāšanas un tam pietiekami drīz nav veikts remonts.

2.5. Nav veikts neatļauts, būtisks motora remonts vai būtisks transportlīdzekļa remonts.

2.6. No transportlīdzekļa degvielas tvertnes ņemtā degvielas parauga svina saturam un sēra saturam jāatbilst piemērojamiem standartiem, un nav nepareizas degvielas izmantošanas pazīmju. Drīkst pārbaudīt izplūdi utt.

2.7. Nedrīkst būt pazīmes par tādām problēmām, kas varētu apdraudēt laboratorijas darbinieku drošību.

2.8. Visām transportlīdzekļa pretpiesārņošanas sistēmas sastāvdaļām jāatbilst piemērojamajam tipa apstiprinājumam.

3. DIAGNOSTIKA UN UZTURĒŠANA

Testēšanai pieņemtajiem transportlīdzekļiem pirms izplūdes emisiju mērīšanas veic diagnostiku un nepieciešamos uzturēšanas darbus saskaņā ar šī papildinājuma 3.1.–3.8. punktā noteikto procedūru.

3.1. Veic šādas pārbaudes: gaisa filtra, visu piedziņas siksnu, visu šķidrumu līmeņu, radiatora vāciņa, visu vakuuma šļūteņu un ar pretpiesārņošanas sistēmu saistītu elektrības vadu veseluma pārbaudes; aizdedzes, degvielas mērīšanas un pretpiesārņošanas ierīces sastāvdaļu pārbaudi attiecībā uz nepareizu regulējumu un/vai neatļautu iejaukšanos. Visas neatbilstības reģistrē.

3.2. Pārbauda OBD sistēmas pareizu darbību. Reģistrē jebkādus OBD atmiņā esošus darbības traucējumu rādījumus un veic vajadzīgos remontus. Ja darbības traucējumu OBD indikators iepriekšējās sagatavošanas ciklā reģistrē darbības traucējumu, kļūdu drīkst identificēt un labot. Testu drīkst atkārtot un izmantot saremontētā transportlīdzekļa rezultātus.

3.3. Pārbauda aizdedzes sistēmu un nomaina bojātās sastāvdaļas, piemēram, aizdedzes sveces, vadus utt.

3.4. Pārbauda kompresiju. Ja rezultāts ir neapmierinošs, transportlīdzekli noraida.

3.5. Pārbauda motora parametru atbilstību ražotāja specifikācijām un nepieciešamības gadījumā noregulē tos.

3.6. Ja transportlīdzekļa nobraukums ir 800 km robežās no uzturēšanas plānotās tehniskās apkopes, šo tehnisko apkopi veic saskaņā ar ražotāja norādījumiem. Neatkarīgi no odometra radījuma pēc ražotāja pieprasījuma drīkst nomainīt eļļas un gaisa filtru.

3.7. Pēc transportlīdzekļa pieņemšanas degvielu aizstāj ar atbilstīgu emisiju testa standartdegvielu, ja ražotājs nepiekrīt pārdošanā esošas degvielas izmantošanai.

3.8. Transportlīdzekļiem, kas aprīkoti ar šo noteikumu 2.20. punktā definētajām periodiski reģenerējošajām sistēmām, pārbauda, vai netuvojas reģenerācijas periods. (Ražotājam dod iespēju to apstiprināt.) 3.8.1. Šādā gadījumā ar transportlīdzekli brauc, līdz reģenerācija tiek pabeigta. Ja reģenerācija notiek emisiju mērīšanas laikā, veic vēl vienu testu, lai pārliecinātos, ka reģenerācija ir pabeigta. Tad veic pilnīgu, jaunu testu un pirmā un otrā testa rezultātus neņem vērā. 3.8.2. Šī papildinājuma 3.8.1. punktā noteiktajam ir šāda alternatīva: ja transportlīdzeklim tuvojas reģenerācija, ražotājs drīkst pieprasīt specifiska sagatavošanas cikla izmantošanu, lai nodrošinātu reģenerāciju (piem., tas var ietvert lielu ātrumu, braukšanu ar lielu noslodzi). Ražotājs drīkst pieprasīt testa veikšanu uzreiz pēc reģenerācijas vai pēc ražotāja norādīta iepriekšējas sagatavošanas cikla un normālas pirmstesta sagatavošanas.

4. TESTĒŠANA EKSPLUATĀCIJĀ

4.1. Ja transportlīdzekļu pārbaude tiek uzskatīta par nepieciešamu, emisijas testus saskaņā ar šo noteikumu 4.a pielikumu veic iepriekš sagatavotiem transportlīdzekļiem, kas atlasīti saskaņā ar šī papildinājuma 2. un 3. punkta prasībām. Iepriekšējas sagatavošanas cikli papildus šo noteikumu 4.a pielikuma 6.3. punktā minētajiem cikliem ir pieļaujami tikai tad, ja tie reprezentē parastu braukšanu.

4.2. Ar OBD sistēmu aprīkotiem transportlīdzekļiem drīkst pārbaudīt darbības traucējumu indikācijas funkcionalitāti ekspluatācijā utt. attiecībā uz emisiju līmeņiem (piem., šo noteikumu 11. pielikumā noteiktās nepareizas darbības indikācijas robežas) apstiprinātā tipa specifikācijās.

4.3. OBD sistēmu var pārbaudīt, piemēram, attiecībā uz emisiju līmeņiem, kas pārsniedz piemērojamās robežvērtības, bet kad darbības traucējums netiek uzrādīts, darbības traucējumu indikācijas sistemātisku kļūdainu aktivizēšanu un kļūdainu vai nolietotu sastāvdaļu noteikšanu OBD sistēmā.

4.4. Ja sastāvdaļa vai sistēma bez OBD uzrādītas darbības traucējuma indikācijas darbojas veidā, kāds nav ietverts tipa apstiprinājuma sertifikāta informācijā un/vai šāda transportlīdzekļa tipa informācijas paketē, un šāda novirze nav atļauta 1958. gada Nolīgumā, sastāvdaļu vai sistēmu pirms emisiju testa nemaina, ja vien netiek konstatēts, ka sastāvdaļai vai sistēmai ir veikta neatļauta iejaukšanās vai tā nesaudzīgi izmantota tādā veidā, ka OBD nefiksē radušos nepareizu darbību.

5. EMISIJAS TESTU REZULTĀTU IZVĒRTĒŠANA

5.1. Testa rezultātus pakļauj izvērtēšanas procedūrai saskaņā ar šo noteikumu 4. papildinājumu.

5.2. Testa rezultātus nereizina ar nolietojuma koeficientiem.

5.3. Šo noteikumu 2.20. punktā aprakstīto periodiski reģenerējošo sistēmu gadījumā rezultātus reizina ar koeficientiem Ki, kas iegūti tipa apstiprinājuma piešķiršanas laikā.

6. KOREKTĪVO PASĀKUMU PLĀNS

6.1. Tipa apstiprinātāja iestāde pieprasa ražotājam iesniegt korektīvo pasākumu plānu neatbilstības novēršanai, ja: 6.1.1. attiecībā uz izpūtēja emisijām vairāk nekā viens transportlīdzeklis ir pārliekas emisijas avots, kas atbilst kādam no šādiem nosacījumiem: a) atbilst šo noteikumu 4. papildinājuma 3.2.2. punkta nosacījumiem, un gan tipa apstiprinātāja iestāde, gan ražotājs atzīst vienu un to pašu pārmērīgas emisijas cēloni; vai b) atbilst šo noteikumu 4. papildinājuma 3.2.3. punkta nosacījumiem, un tipa apstiprinātāja iestāde ir noteikusi vienu un to pašu pārmērīgas emisijas cēloni; 6.1.2. attiecībā uz noteiktas pārraugierīces M IUPRM izpildās šādi statistikas nosacījumi testa paraugā, kura apjomu nosaka saskaņā ar šo noteikumu 9.3.5. punktu: a) transportlīdzekļiem, kas atbilstīgi šo noteikumu 11. pielikuma 1. papildinājuma 7.1.5. punktam sertificēti ar koeficientu 0,1, no transportlīdzekļiem iegūtie dati rāda, ka attiecībā uz vismaz vienu pārraugierīci M testa paraugā vai nu testa parauga vidējais veiktspējas ekspluatācijā koeficients ir mazāks nekā 0,1, vai 66 vai vairāk procentiem transportlīdzekļu testa p